text:
Akamaro ko Kunywa amazi ashyushye
Kunywa amazi ni ingenzi cyane mu gutuma umubiri ukora neza no kugira ubuzima buzira umuze. Usanga abantu benshi batangira umunsi banywa ibindi bishyushye nk’icyayi cg ikawa, ndetse n’unyweye amazi akayanywa akonje.
Kunywa amazi ashyushye cyane cyane mu gitondo ukibyuka, bifiitiye akamaro gatandukanye umubiri; biha imbaraga urwungano ngogozi zo kubasha gukora neza, bifasha mu gusohora imyanda, kumva umerewe neza no guhorana uruhu rutoshye.
Abahanga mu mirire batugira inama zo kunywa amazi ashyushye mu gitondo ukibyuka. Gusa aya mazi si ko aryohera buri wese, mu rwego rwo kuyanywa neza ushobora kongeramo indimu, cg ibibabi by’icyayi cg ikindi kirungo gishyirwa mu cyayi mu rwego rwo kongera ubushobozi bwo gusohora uburozi n’indi myanda mu mubiri.
Akamaro ko kunywa amazi ashyushye ku buzima
Atuma igogorwa rigenda neza
Igikombe kimwe cy’amazi ashyushye mu gitondo gishobora gufasha mu gusukura inzira y’igogora, kuko afasha mu kwikiza uburozi butandukanye. Afasha byihuse mu igogora ry’ibiryo bikomeye biba biri mu gifu, bityo bikorohera igogorwa gukorwa neza ndetse n’igifu kigakoresha imbaraga nke.
Kunywa amazi akonje uri kurya cg nyuma yaho gato bikomeza amavuta aba ari mubyo wariye, bityo bikagora igifu gusya, nuko yose akigumira mu nda, aho ahindurwa ibinure bibikwa ku nda.
Ku bantu bagira ibibazo bitandukanye by’igogorwa, ni byiza gutangira umunsi unywa ikirahuri cy’amazi ashyushye kimwe na nijoro mbere yo kuryama.
Agabanya ububabare butandukanye
Amazi ashyushye ni umuti ukomeye cyane w’uburibwe, bwaba ari ubuterwa n’imihango cg kuribwa umutwe.
Ubushyuhe buva muri aya mazi bufite ubushobozi bwo gutuma imikaya irekera kwikanya no kugenda cyane, bityo uburibwe butandukanye bukagabanuka. Ibi biterwa n’uko yongera gutembera kw’amaraso ku ruhu bityo imikaya iri kwikanya ikaruhuka.
Afasha mu kugabanya ibiro
Niba wifuza kugabanya ibiro, kunywa amazi ashyushye bishobora gutuma bigabanuka cyane kurusha amazi akonje.
Yongera ubushyuhe mu mubiri, bityo umubiri ugakoresha imbaraga nyinshi, uko ukoresha imbaraga nyinshi niko utwika calories nyinshi.
Amazi ashyushye afasha no mu gutwika ibinure bibitse mu mubiri cyane cyane ku nda.
Afasha mu kurinda kwituma impatwe
Constipation ni ikibazo gikunze kwibasira benshi. Iyo bigoye gusohora ibiri mu mara, ugatangira no kumva ibyuka mu nda bivuga, akenshi biba biterwa n’uko mu mubiri nta mazi arimo.
Kunywa amazi ashyushye mu gitondo nta kindi kirajya mu gifu bifasha cyane mu mikorere myiza y’amara, kuko acagagura ibiryo bityo bikoroha kunyura mu mara, bikakurinda kwituma impatwe.
Arinda cyane uruhu gusaza
Amazi ashyushye afite akamaro mu kurinda uruhu cyane. Afasha gusohora imyanda n’ibindi byangiza umubiri. Iyi myanda n’uburozi butandukanye nibyo bituma uruhu rusaza imburagihe, ndetse bigatera n’izindi ndwara zikomeye cyane.
Ikirahuri cy’amazi ashyushye mu gitondo gifasha mu gusana uturemangingo tw’uruhu, bityo rukiyuburura ndetse rugahorana ubushobozi bwarwo bwo gukweduka.
Atuma usinzira neza
Niba ugira ibibazo byo gusinzira neza nijoro, kunywa amazi ashyushye mbere yo kuryama bishobora kugufasha gusinzira neza cyane nk’akana gato.
Amazi ashyushye azamura ubushyuhe mu mubiri. Iyo bwazamutse, bitera gutuza, bityo imyakura ikaruhuka bigatera gusinzira neza.
*Gutembera neza kw’amaraso
Kunywa amazi ashyushye bituma amaraso atembera neza mu mubiri, bityo ingingo zitandukanye zikagerwaho n’amaraso nta nkomyi. Amaraso iyo atembera neza bituma ingingo n’ibice bitandukanye by’umubiri bigerwaho n’umwuka mwiza n’intungamubiri.
Iyo unyweye amazi ashyushye, bifasha mu gutwika ibinure bishobora kujya mu dutsi duto dutwara amaraso bikaba byatuma twifunga, bityo amaraso agatembera neza. Afasha kandi mu kwikiza uburozi bwashoboraga kwangiza umubiri.
Icyitonderwa
*Amazi ashyushye cyane ashobora kwangiza ingirangingo mu kanwa no mu mihogo, ni ngombwa kuyanywa atangiye kuba akazuyazi. Niba wayatetse, wayatereka ho akanya gato kugira ngo ahoreho gato.
Ugomba kwirinda kunywa amazi ashyushye nyuma yo gukora sport, kuko n’ubundi umubiri uba ufite ubushyuhe buri hejuru.


c: text/html

text:
Bamwe mu batuye Akagari ka Ruliba mu Murenge wa Kigali mu Karere ka Nyarugenge, baravuga ko hahawe iminsi itatu yo kuba barangije kwisenyera inzu bubatse nta byangombwa ariko bakibaza aho bazerekeza mu gihe umurenge uvuga ko wabihanangirije kenshi.
Mu mvugo irimo ikiniga rimwe na rimwe iherekezwa n’amarira, aba baturage batangarije IGIHE ko ibi babisabwe n’ubuyobozi mu nyandiko, ariko bakavuga ko batazi aho bazerekeza kuko ngo batahabona.
Nahimana Beline uri mu bahawe ubu butumwa bwo gusenya inzu abanamo n’abana be batatu na muramukazi we, yatangarije IGIHE ko ibyo basabwe bumva bibarenze bakaba barabuze icyo bakora. Yibaza aho azerekeza namara kwisenyera. Avuga ko adashobora kwisenyera, kuko ngo iyi nzu yayubatse ku mafaranga agera kuri miliyoni eshanu yagujije kandi ataranarangiza kwishyura.
Aba baturage bavuga ko bubaka babifashijwemo n’ubuyobozi bw’umudugudu. Hari urugero umwe uvuga ko yahaye umukuru w’umudugudu amafaranga agera ku bihumbi 150 ngo amureke yubake.
Abayobozi b’imidugudu ariko bo barabihakana. Uwitwa Kanyarutoki Dieudonne wo mu Mudugudu wa Ruhango ugomba gusenywamo inzu umunani avuga ko abo baturage babeshya, kuko baca mu jisho ubuyobozi bakubaka bavumburwa bakabwitakana.
Umunyamabanga Nshwingwabikorwa w’Umurenge wa Kigali Munyaneza Aimable, avuga ko bakunze gusaba abaturage kwirinda ibikorwa nk’ibyo ariko bakarengaho bakabikora. Ngo ni yo mpamvu bishobora kubagiraho ingaruka, mu gihe nyamara ngo usabye icyangombwa cyo kubaka agihabwa.
Munyaneza yongeraho ko gusenya izo nzu nta tegeko bizaba birenzeho, kuko biri mu mabwiriza agenga imyubakire mu Mujyi wa Kigali. Avuga ko uwatangiye ibikorwa by’ubwubatsi atabifitiye ibyangombwa bisenywa, agatanga n’amande kandi akishyura ibyakoreshejwe mu kuza kumusenyera.
Ku bayobozi bavugwaho ruswa Munyaneza avuga ko bagiye kubikurikirana, uwo azagaragaraho akazahanwa.
Uretse izi nzu zigomba gusenywa, hari zimwe zimaze iminsi zishenywe muri aka gace zirimo ibiraro by’inka byari byarahinduwemo inzu zo kubamo. Ubu izizasenywa zigera ku munani.
Amabwiriza agenga imyubakire mu Mujyi wa Kigali yashyizweho n’Inama Njyanama y’Umujyi wa Kigali ishingiye ku itegeko ngenga No10/2006 ryo ku ya gatatu Werurwe 2006, muri iri tegeko ryasinyweho na Perezida wa Repubulika y’u Rwanda ingingo ya 49 ikaba iteganya ko uwarenze ku biteganywa na ryo ahanishwa ihazabu y’amafaranga ibihumbi icumi.

robotstxt: allowed

filter: keep


text:
>> Igihe cy'Igisibo
Amasomo yo ku cyumweru, icyumweru cya 1 cy'Igisibo, C
Isomo rya mbere : Ivug 26, 4-10
Igitabo cy'Ivugururamategeko
Musa abwira imbaga y' Abayisraheli ati «Nujya gutura umuganura w'ibyo wejeje, 4umuherezebitambo azakwakira icyibo, agitereke hasi imbere y'urutambiro rw'Uhoraho Imana yawe. 5Nuko uvugire imbere y'Uhoraho Imana yawe uti 'Sogokuruza yari Umwaramu wagendaga yangara, asuhukira mu Misiri; abayo ari umusuhuke, ari hamwe n' abantu bake cyane bari bamuherekeje. Arahororokera aba imbaga ikomeye, ifite amaboko kandi itubutse. 6Ariko Abanyamisiri batugiriye nabi, baduhindura abatindi, banadukoresha ku gahato imirimo y'ubucakara iruhanyije. 7Nuko dutakira Uhoraho, Imana y’abasokuruza bacu. Uhoraho na we yumva imiborogo yacu ; areba ukuntu twari indushyi, turi mu kaga kandi tunashikamiwe. 8Maze Uhoraho adukuza mu Misiri imbaraga n'umurego by'ukuboko kwe ; abigira kandi agaragaza ibikorwa bikanganye, n'ibimenyetso n'ibitangaza. 9Atugeza aha hantu aduha iki gihugu, ari igihugu gitemba amata n'ubuki. 10None dore nzanye umuganura w'ibyeze mu butaka wampaye, wowe Uhoraho' .»
Kuzirikana : Zab 91 (90),1-2,10-11,12-13, 14-15b
ZABURI
Inyik/ Nyagasani, utube hafi mu gihe cy'amage.
- Umuntu utuye aho Usumbabyose yibera,
- yikinga mu gacucu k'Ushoborabyose.
- Ndabwira Uhoraho nti
- «Uri Ubuhungiro bwanjye n'inkunga yanjye,
- Mana yanjye, ni wowe niringiye!»
- Icyago ntikizagushyikira,
- n'icyorezo ntikizegera ihema ryawe,
- kuko yategetse abamalayika be,
- kukurinda mu nzira zawe zose.
- Bazagutwara mu maboko yabo,
- ngo ikirenge cyawe kitazatsitara ku ibuye ;
- uzakandagira intare n'impiri,
- uribate urusamagwe n'ikiyoka kinini.
- «Ubwo yanyiziritseho nzamuzigura,
- nzamurinda kuko azi izina ryanjye.
- Nanyiyambaza nzamwitaba,
- nzamuba hafi mu gihe cy'amage.»
Isomo rya kabiri : Rom 10,8-13
Ibaruwa Mutagatifu Pawulo Intumwa yandikiye Abanyaroma
Bavandimwe, dusoma mu Byanditswe ngo 8«Ijambo rikuri bugufi cyane, riri mu kanwa kawe no mu mutima wawe.» Iryo jambo ni iry'ukwemera twamamaza. 9Kuko niba wamamarisha umunwa wawe ko Kristu ari Nyagasani, kandi ukemera rnu mutima wawe ko Imana yamuzuye mu bapfuye uzarokorwa. 10Nuko rero umuntu yemera n'umutima bikamuha ubutungane, yakwamamarisha umunwa bikamuha uburokorwe. 11Kuko Ibyanditswe bivuga ngo «Umwemera wese ntazakozwa isoni.»
12 Nta tandukanyirizo rero hagati y'Umuyahudi n'Umugereki: Nyagasani ni umwe kuri bose, akungahaza abamwambaza bose. 13Kuko «umuntu wese uzambaza izina rya Nyagasani azarokorwa.»
Ibango-ndirimbo ribanziriza Ivanjili :
Nyagasani, Ijambo ryawe ni Ukuri, n'itegeko ryawe rikaba agakiza.
- Umuntu ntatungwa n'umugati gusa,
- ahubwo atungwa n'ijambo ryose rivuye mu kanwa k'Imana.<
Ivanjili Ntagatifu : Lk 4, 1-13
+ Luka
Muri icyo gihe, Yezu amaze kubatizwa 1ava ku nkombe ya Yorudani yuzuye Roho Mutagatifu, maze ajyanwa na Roho Mutagatifu mu butayu. 2Ahamara iminsi mirongo ine ashukwa na Sekibi ; ntiyagira icyo arya muri iyo minsi, maze ishize arasonza. 3Nuko Sekibi aramubwira ati «Niba uri Umwana w'Imana, tegeka iri buye rihinduke umugati.» 4Yezu aramusubiza ati «Haranditswe ngo 'Umuntu ntatungwa n'umugati gusa. ' »
5Sekibi amujyana ahantu hirengeye, mu kanya gato amwereka ibihugu byose byo ku isi, 6aramubwira ati « Nzaguha gutegeka biriya bihugu byose, nguhe n'ubukire bwabyo kuko nabihawe kandi nkabigabira uwo nshatse. 7Wowe rero nundamya, biriya byose biraba ibyawe.» 8Yezu aramusubiza ati «Haranditswe ngo 'Uzaramya Nyagasani Imana yawe, abe ari We uzasenga wenyine. ' »
9Noneho amujyana i Yeruzalemu, amuhagarika ku gasongero k'Ingoro maze aramubwira ati «Niba uri Umwana w'Imana, ngaho simbuka! 10Kuko handitswe ngo 'Izategeka abamalayika bayo bakurinde.' 11Kandi ngo 'Bazagusama kugira ngo udatsitara ku ibuye.'» 12Yezu aramusubiza ati «Byaravuzwe ngo 'Ntuzagerageze Nyagasani Imana yawe.'» 13Sekibi amaze kumushuka ku buryo bwose amusiga aho, ariko amuteze ikindi gihe.


text:
Murumuna wanjye nkunda, dore urakuze ugeze igihe cyo gushaka umugore ariko ntega amatwi nguhanure ndi mukuru wawe, hato utazagwa mu ruzi urwita ikiziba. N’ubwo twese tuzi ko nta muntu utunganye bivuze ko ari wowe ari nanjye nta malayika uturimo, hari ingeso zimwe na zimwe ushobora kwirengagiza ku mukobwa wahitamo ngo murwubakane kubera uburanga bwe cyangwa ibindi nyuma bikazakugaruka nabi, niyo mpamvu nka mukuru wawe nkwandikiye kugirango ngire ibyo nkugiraho inama ngo ejo utazicuza. Muri iyi baruwa, ndashaka kukwereka ingeso 10 udakwiye kuzihanganira na rimwe ku mukobwa uzatekereza ko mwashakana mukubaka.
Muri aba bakobwa bose, uzitondere kurushaho uwa 3, uwa 4 n’uwa 10 kuko ni babi kurusha abandi bose. Aba utabitondeye, n’iyo mutashakaga gutindana nabo ubwabyo byakuzanira akaga.
1. NYIRAMAHANE: Uzi wa mukobwa uhora arakaye, umwe uhora avugisha ab’igitsina gabo nabi? Burya nt akabura imvano mwana wa mama, ushobora gusanga aba yarababajwe kenshi n’abandi bahungu. Umukobwa nk’uwo mujinya we uba ufite ishingiro, uzumve ko hari igihe na kimwe ashobora kuvuga abagabo neza, buri gihe cyose abavuga nabi kuko niko abazi. Bishobora kuba atari ukubabazwa n’abahungu benshi mu rukundo ariko ugasanga na se atarigeze yita kuri nyina, bikaba ari byo byamuteye umujinya ku bantu b’igitsina gabo muri rusange. Ntabwo ukeneye bene uyu mukobwa kuko igihe bizabaho ukagira icyo umubabazaho n’iyo waba utabigambiriye, uzitegure ko azagushyiraho amakosa yose azi ku bantu b’igitsina gabo bose kandi ntuzanabasha kubikemura kuko utazigera umenya n’icyo ugomba gusabira imbabazi.
2. NYIRAKWIKUNDA: NiBa ukeneye kubaka urugo rurangwamo umunezero uririnde umukobwa wikunda byo gukabya, umunezero uzanwa n’uko mwembi muwifurizanya kandi hamwe ukora ibishoboka byose ngo mugenzi wawe nawe anezerwe. Umukobwa wikunda cyane ahora ashaka kunezezwa kandi ntabwo yumva ko nawe afite inshingano yo kwita ku munezero w’abandi. Umukobwa uhora ashaka kuba uwa mbere muri byose, umwe uzakubwira inkuru z’umunsi we w’amavuko gatatu kugira ngo uwumenye atarakubaza uwawe, ntabwo azigera aguha urugo rurangwamo umunezero.
3. NYIRANKUNDIBINTU: Mwana wa mama uragendere kure y’umukobwa ukunda ibintu cyane. Niba iyo atari kuvuga imodoka ya kanaka aba ari kuvuga telefone yabonye aha n’aha cyangwa akaba arimo kuvuga ikanzu runaka yambaye cyangwa isakoshi igezweho, uramenye rwose ubishoboye ntuzigere unafata izina rye mu mutwe. Umukobwa muhura buri gihe ukumva ikimushishikaje cyane ni ibintu nk’ibyo nushakana na we ntuzagirengo sinakubwiye.
4. NYIRANKUNDABOSE: Waba ukururwa na wa mukobwa usekera buri mugabo wese? Umwe mbese umeze nk’akanyugunyugu uvugana na buri mugabo wese akagenda atekereza ko yamukunze? Mwana wa mama uramenye rwose kuko burya ingeso ishira ari uko nyirayo yapfuye kandi ndabizi ko bitazagushimisha kumenya ko umugore wawe yirirwa akururukana n’abagabo bose muturanye, abiganye na we, abo bamenyaniye mu kazi n’ahandi bose akumva yabagira abe.
5. MUKUNDABIRORI: Ikizakubwira Mukundabirori, nta kirori aba atatumiwemo kandi ntacyo ajya asiba n’iyo yaba atameze neza, ahora yambaye imyenda igezweho ijyanye na buri kirori umubonye wese ntashidikanye ko ari umunyamugi. Iyo atari kuvuga uko ikirori cy’ubushize cyagenze aba avuga ibizabera mu kirori gitaha. Mbese wa wundi uhora afite ubwoko bw’ibirori bidashira, ngaho ni anniversaire, baby shower, bridal shower cyangwa house party agomba kwitabira. Ntuzatekereze ko bene uwo mukobwa azatuza ngo ni uko yubatse, azakomeza gutyo kandi bene uwo mwubakanye yarugusenyeraho rubanda bamureba bakabona ni umunyarugwiro ndetse ahubwo mwagirana ikibazo bakavuga ko ari wowe udashobotse.
6. NYIRAMPABWABYOSE: Umukobwa wakuze ahabwa ibintu byose ashaka, yaba abikeneye cyangwa atabikeneye, umwe utarigeze agira icyo avunikira cyangwa ikindi kintu kimusaba kwitanga ngo akigereho ntashobora kukubera umugore mwiza. N’ubwo waba utekereza ko ushobora kumuha ubuzima nk’ubwo yari asanzwe afite iwabo, ugomba kwibuka ko kubaka bizana abana kandi abana basaba ubwitange ndetse no kwemera kuvunika. Kubaka urugo ubwabyo ni ukwiyemeza kuvunika no guhangayikira ahazaza h’umuryango. Umukobwa utarigeze agira icyo yitangaho cyangwa ngo ashimishwe n’ibyo yavunikiye mu buzima bwe mutarabana ntabwo azabyigira iwawe.
7. NYIRANSHAKACARE: N’ubwo ari ibisanzwe ko abakobwa n’abagore bakunda kwitabwaho bimwe ab’ubu mwita "Care", umukobwa ushaka kwitabwaho cyane ntabwo ashobora kubaka ngo rukomere. Umugabo mwiza yita ku mugore we uko ashoboye ariko ntabwo bishoboka ko yabikora buri gihe cyose, umugore muzima agomba kumenya ko umugabo we amukunda kandi ko amwitaho n’iyo yaba atari kumwe nawe. Umukobwa udashaka ko ugira akanya n’inshuti zawe cyangwa abavandimwe bawe kuko buri gihe utari kukazi aba ashaka ko uba iruhande rwe cyangwa umwe ushaka ko muba muri kumwe ahantu hose igihe cyose ntabwo ashobora kukubera umugore mwiza kuko igihe bitazashoboka ko muba muri kumwe azumva ko urimo kumuca inyuma cyangwa gukora ayandi mabi. Hari n’abakabya noneho n’akazi akumva ukabya, akagucyurira ko ukamurutisha, ko ugakunda cyane ukwiye kugabanya na we ukajya umwirebera, uyu uzamwitondere kuko umunsi wamuhinguka imbere umubwira za "Ndagukunda" yaburaye yagukuramo iyo kotsa.
8. NYIRAMAGAMBO: Mbese umukobwa wabengutswe yaba ashishikazwa n’iby’abandi kurusha ibimureba? Yaba se ari wa mukobwa usanga iyo atari kuvuga uko ba kanaka babayeho aba arimo kuvuga icyo kanaka atunze cyangwa araye akora? Umwe mbese uvuga abitwara nabi, abo abona ari abaturage badasobanutse n’ibindi nk’ibyo yibanda cyane ku buzima n’imibereho by’abandi... Uramenye rwose ntabwo ukeneye bene uyu mukobwa kana ka mama, uyu ntiyazakubera umugore muzima. Kubaka bisaba kwita ku bikureba, mukajya inama ndetse mukiha n’intego. Niba mugenzi wawe ashishikazwa n’iby’abandi kurusha ibibareba ubwanyu umenye ko utazigera utsinda intambara urimo kurwana.
9. NYIRANTACYONIYEMEZA:Umukobwa udashobora kugira ikintu na kimwe yiyemeza ngo abe aricyo akora cyangwa yiga, umwe usanga ahora ashaka ikintu gishya yahugiramo, utangira ikintu bitamaze kabiri akagishingukamo, uwo ntabwo yakwiyemeza kubaka ntuzigere utakaza igihe cyawe kuri bene uyu mukobwa. Erega uwo ntafatika utamwitondeye wazashiduka na we akuvuyeho, ibye uba usanga bidafite gahunda ihamye.
10. NYIRAGASHIZISONI: Niba buri gihe umukobwa ukunda ahora avuga nabi ndetse agashira isoni ku bantu n’iyo baba ari abo atekereza ko bari munsi ye, ntuzirirwe unamutekerezaho rwose. Wibuke ko umugore rubanda babona ari mwiza ari ugwa neza, umwe wubaha abantu rubanda bakajya bavuga bati kanaka niwe ufite umugore abandi barabeshya. Uwo mukobwa usuzugura gutyo, nimubana burya nawe ntuzagirengo kugusuzugura akakuraba nk’icyo imbwa ihaze bizamugora.
Ndibaza ko nagerageje kukunyuriramo muri macye uko mbitekereza, ahasigaye n’i ahawe mwana wa mama uzitonde kandi ufate akanya kawe witegereze neza unasenge kuko umugore mwiza umuntu amuhabwa n’ Imana, ariko kandi Imana yanaguhaye ubwenge ngo ujye ubukoresha mu gushishoza umenye icyiza n’ikibi.
Yari mukuru wawe ugukunda cyane!
IYI BARUWA YANDITSWE N’UMUKUNZI W’IKINYAMAKURU UKWEZI.COM


text:
Abaturage baturiye Gereza nkuru ya Kibungo barinubira umunuko ukabije ndetse n’umwanda bituruka muri iyo Gereza, bakaba bavuga ko bishobora kubatera indwara. bamwe mubo twaganiriye batuye inyuma ya Gereza muri cartien bita «Camp surveillant» badutangarije ko babangamiwe n’uwo munuko, dore ko iyo bigeze mu gihe cy’imvura hari n’imyanda itemba ijya aho bita muri Loni, aho usanga iyo myanda igaragara hejuru. si abahaturiye gusa, n’abakoresha iyo nzira batubwiye ko iyo bahageze bipfuka ku mazuru. Twifuje kumenya icyo Gereza Nkuru ya Kibungo iteganya kugirango icyo kibazo gikemuke, Madame Mary GAHONZIRE Komiseli Mukuru w’amagereza mu Rwanda, yatubwiye ko icyo kibazo bakizi, ngo si Gereza ya Kibungo gusa, na Gereza ya Gisenyi ifite icyo kibazo, yakomeje atubwira ko batangiye gucukura ibyobo, kandi ko batangiye no gusuka ishwagara na gasenyi mu byobo byari bisanzwe, mu rwego rwo gugabanya uwo munuko. Bafite kandi n’umushinga wo kubyaza iyo myanda BIOGAZ mu rwego rwo kurengera ibidukikije! Yamaze impungenge abaturage baturiye Gereza ko icyo kibazo bagiye kugikemura vuba.
ABATURAGE BATURIYE GEREZA NKURU YA KIBUNGO BARINUBIRA UMUNUKO UKABIJE UHATURUKA!
Publicités


text:
Menya ahitwa “Mu Kunyu” hari iriba ry’amazi y’umunyu
Abaturage b’i Nyamagabe basanga iriba ryo “Mu Kunyu” rikwiye kugirwa nyaburanga, hagashyirwa n’inzu y’amateka ba mukerarugendo bakajya bahasura.
“Mu Kunyu” ni iriba rihiye bivuze ko rivubukamo amazi arimo umunyu. Riherereye mu murenge wa Uwinkingi mu Karere ka Nyamagabe.
Riri ku rugabano rw’umurenge wa Uwinkingi n’uwa Buruhukiro, iruhande rw’umugezi wa Rukarara ugabanya iyi mirenge yombi. Ni ku muhanda uva Gasarenda werekeza Mushubi na Gisovu.
Ukigera mu gace iri riba riherereyemo uhabwirwa n’igihangano k’inyambo, kiri ku muhanda haruguru gato y’iryo riba, kuri ubu ryazengurukijwe urukuta rw’amabuye.
Nsabimana Sylvestre, umusaza utuye mu murenge wa Buruhukiro, avuga ko iby’iryo riba abizi kuva kera.
Agira ati “Navutse mu 1957. Hari inka za sogokuru witwaga Sebukima. Najyaga njyanayo n’abandi tukajya gushorayo ndi umwana.
Amazi yaho impamvu yakundwaga yaryoheraga inka, yari amazi meza, yagwaga neza inka, yari amazi inka zinywa zigashyuha zigashaka imfizi, yari amazi zinywa zikongera umukamo.”
Akomeza avuga ko yari amazi yashorwagaho inka ziturutse mu majyepfo hafi ya hose.
Kuko ngo bahahuriraga n’abashoye baturutse hafi za Butare, Mushubi, Tare, Buruhukiro, Nyamagabe yose na Nyaruguru muri za Nshyiri. Abashakaga ko inka zabo zirinda vuba barazihashoraga.
Kubera gukundwa kw’ayo mazi n’uburyo yagiriraga inka akamaro, muri icyo gihe bari barahashyize usoresha abaje gushora.
Buri wese uje haba ku manywa cyangwa nijoro agatanga igiceri cy’icumi cy’amafaranga yo hambere.
Bukima Sylvestre we avuga ko aya mazi y’umunyu yari akataraboneka bigahuruza buri wese aje kuyashora.
Agira ati “Hari n’abajyanaga ibyo kuvomeramo bakuhirira mu rugo. Hari n’inka zacikaga ba nyirazo zikaza gushoka kuri iryo riba, wayibura ukaba uziko ariho uyisanga.”
Aba basaza bakaba basanga ibyakozwe bijyanye no kubungabunga iryo riba bidahagije.
Bifuza ko hashyirwa inzu y’amateka, hakanagirwa ahantu nyaburanga hazajya hasurwa,amahasura bakishura.
Kabayiza Lambert, umuyobozi w’Akarere ka Nyamagabe wungirije ushinzwe ubukungu, avuga ko aha hantu bahashyize ibirango birimo igihangano k’inka y’inyambo kandi ngo n’iriba ryazengurukijwe urukuta rw’amabuye.
Bahateye kandi ubwatsi bwa Kikuyu, bakaba bateganya no kuhashyira inka zirimo inyambo.
Akomeza avuga ko bazasaba abashinzwe iby’Inzu ndangamurage y’u Rwanda kuhashyira inzu y’amateka, uhasuye akazajya asobanurirwa amateka yaho, akerekwa iryo riba ndetse n’inyambo.
Gusa ariko uyu muyobozi ntavuga igihe nyacyo ibyo bikorwa bizatangirira.
Kugeza ubu abaturiye “Mu Kunyu” bakaba bavuga ko hatagishorwa inka kubera gahunda yo kororera mu biraro no kubungabunga ibidukikije.
Dukurikire ukanda kuri Like
Ibitekerezo ( 1 )
yooo mana yange munyibukije sogokururu wange yajyaga ajyanayo inka zikagishirayo.ikibazo ndahumva. simpazi.


text:
Umushinga w’itegeko ryemerera kwemeza burundu amasezerano y’inguzanyo y’amadolari miliyoni 81, yatanzwe na Banki y’ubucuruzi y’Abahinde, izafasha mu kubaka ibyo bigo, wemejwe n’Inteko rusange y’Umutwe w’Abadepite ku wa Mbere w’iki cyumweru.
Minisitiri w’Imari n’Igenamigambi, Amb. Claver Gatete, yasobanuye ko ayo mafaranga azifashishwa mu mishanga yo gukemura ibura ry’akazi mu rubyiruko.
Yagize ati “Icya mbere cyo, uraza gusubiza ikibazo kijyanye n’ibura ry’akazi mu rubyiruko. N’izindi gahunda zo kurwanya ubushomeri (NEP) dufite kandi ni ikibazo gikomeye; ni ikibazo kizahoraho kuko abo dufite uyu mwaka, nimutekereze na none abantu bazongera bakajya ku masoko umwaka utaha n’uzakurikiraho. Ni ugukoresha uburyo bwose bushoboka kugira ngo turebe ko twabaha ubumenyi bukenewe.”
Uretse ibyo bigo 10 byigisha iby’ubumenyingiro, hazanajyaho ibindi bine byo gufasha abafite ubucuruzi bagitangira, biteganyijwe kubakwa mu Karere ka Nyarugenge, aka Huye, aka Rubavu na Nyagatare.
Umuyobozi w’Ikigo cy’Igihugu gishinzwe ubumenyi ngiro, Gasana Jerome, ybwiye RBA ko intego ari ugukemura ikibazo cy’abatangiza imishinga ntibayikomeze.
Yagize ati “Icyo bisobanuye, ni ugufata umuntu ufite igitekerezo ukamushyigikira, ukamubwira uti ‘numara kugikora, ku isoko bizagenda gutya’, ukamuharekaza muri rwa rugendo kugira ngo abashe gukora cya gihangano cye, ukanamufasha no muri ya minsi ya mbere akigera ku isoko ry’umurimo. Abantu benshi bakunda kugira ibibazo, bariya benshi bashinga ibigo, hashira iminsi, amezi abiri, atatu, atandatu, akavuga ati ‘mbivuyemo’ cyangwa akavuga ati ‘imibare nayikoze nabi’. Ibyo twifuza ko bigomba kugenda bihinduka.”
Ibi bigo bine biziyongera ku bindi bitanu byari bisanzwe bifasha abashoramari bagitangira kubona ubumenyi ku gukora imishinga, biri hirya no hino mu gihugu.
Amasomo azatangwa n’ibyo bigo uko ari 10 bizashyirwa hirya no hino mu gihugu, azibanda ku nzego zirimo serivisi z’ubwubatsi, ubuhinzi, gutunganya ibiribwa, inganda n’ubucukuzi bw’amabuye y’agaciro.


text:
Mu butumwa bwiza uko bwanditswe na Matayo hagira hati "Ni cyo gituma ubwami bwo mu ijuru bwagereranywa n’umwami washatse ‘kubarana’ n’abagaragu be umubare w’ibyo yababikije (Matayo 18:23). "Maze iminsi myinshi ishize, shebuja w’abo bagaragu araza, abarana na bo umubare w’ibyo yabasigiye( Matayo 25:19)
Iri jambo ryerekana neza ko Imana izakora igenzura kubyo yasigiye abantu bayo cyangwa inshingano yabahaye, uhereye ku bakuru b’amatorero kugeza ku bakristo.
‘Kubarana’ bivuze gufata akanya ukicarana n’umuntu mukajya mu mibare kugira ngo murebe niba ibyo umwe agomba undi byarujujwe neza.
‘Ubwami bwo mu ijuru bugereranywa n’umutware washatse kubarana n’abagaragu be umubare w’ibyo yabasigiye’ rigaragaza inkuru ivuga ko uwo mutware yari afite urugendo azatindamo bigatuma ibyo atunze abigabanya abagaragu be, umwe akamuha italanto eshanu, undi ebyiri na ho uwa gatatu akamuha italanto imwe.
Abagaragu basabwe kuzikoresha no kuzibyaza umusaruro, kugira ngo shebuja nagaruka azasange barazibyaje umusaruro.
Ikibazo gikunze kugaragara mu buzima bw’abantu si ubwinshi bw’ibyo batunze cyangwa ugukomera kw’impano zabo, ahubwo uburyo bazikoresha ndetse n’uburyo bakiranuka, kuko gukiranuka muri bike bituma wongererwa byinshi.
Uyu mutware agarutse yabaranye n’abagaragu be asanga babiri muri bo barabyaje umusaruro ibyo yabasigiye arabashimira. Asanga uwa gatatu yatabye italanto ye kubera umwaga yavugaga ko sheubja afite. Iyi myitwarire yatumye agawa ndetse anyagwa itaranto yari yahawe.
Bibiliya kandi igaragaza inkuru y’umugaragu wishyuzwaga ideni rinini cyane, abuze ubwishyu aratakamba shebuja aramubabarira, ariko asohotse afata mu ijosi undi mugaragu mugenzi we wari umurimo ideni rito ariko rimugoye kwishyura.
Shebuja aho abimenyeye yicujije icyatumye amubabarira bityo amwohereza mu nzu y’imbohe.
Igihe kigiye kugera ubwo Imana izabaza umuntu wese ibyo yamuhaye. Iri jambo rirandeba na we rirakureba, kuko hari ibyo twahawe n’Imana tuzabazwa uko twabikoresheje cyangwa uko twitwaye mu mwanya runaka yadushyizemo.
Yaguhaye ubwenge, yaguhaye ubutunzi, akazi keza, ndetse n’ibindi byinshi, bityo abantu tugomba kuba maso kuko Imana ‘izabarana’ natwe.
Nkuko tubisoma mu gitabo cy’Ibyahishuwe 22:12 havuga ngo “Dore ndaza vuba nzanye ingororano, kugira ngo ngororere umuntu wese ibikwiriye ibyo yakoze."
Imana ibahe umugisha yari Pasiteri Aimable Nkuranga, wo mu Itorero rya ADEPR.


text:
UWITEKA AMANUWE NO KURWANIRIRA UBWOKO BWE- Ev .Maman Furaha
Yanditswe na Imanishimwe Dieudonne April 23, 2018
ZEFANIYA 2 :8-9: Uwiteka Nyiringabo Imana ya Isirayeli iravuga iti”Numvise ibitutsi by’Abamowabu no kwiyenza kwa bene Amoni, batutse ubwoko bwanjye, bakarenga urugabano rwabo babasuzuguye. Ni cyo gituma nirahiye, ni ukuri […]
ZEFANIYA 2 :8-9: Uwiteka Nyiringabo Imana ya Isirayeli iravuga iti”Numvise ibitutsi by’Abamowabu no kwiyenza kwa bene Amoni, batutse ubwoko bwanjye, bakarenga urugabano rwabo babasuzuguye.
Ni cyo gituma nirahiye, ni ukuri Mowabu hazamera nk’i Sodomu, na bene Amoni nk’i Gomora, ahantu huzuye ibisura n’ibigugu by’imyunyu, habe ikidaturwa iteka ryose. Bazasahurwa n’abasigaye bo mu bantu banjye, kandi bazatwarwa n’abarokotse bo mu bwoko bwanjye.”
Dusomye inkuru zitubwira uburyo Uwiteka agiye guhorera ubwoko bwe abanyamahanga bagaruje intwara miheto bakabasuzugura bakabatuka Uwiteka arirahiriye ati
I Gaza hazarekwa, na Ashikeloni hazaba umusaka, abo kuri Ashidodi bazirukanwa ku manywa y’ihangu, na Ekuroni hazasenywa
Ni cyo gituma nirahiye, ni ukuri Mowabu hazamera nk’i Sodomu, na bene Amoni nk’i Gomora, ahantu huzuye ibisura n’ibigugu by’imyunyu, habe ikidaturwa iteka ryose. Bazasahurwa n’abasigaye bo mu bantu banjye, kandi bazatwarwa n’abarokotse bo mu bwoko bwanjye.”
Uwiteka Nyiringabo Imana ya Isirayeli iravuga iti”Numvise ibitutsi by’Abamowabu no kwiyenza kwa bene Amoni, batutse ubwoko bwanjye, bakarenga urugabano rwabo babasuzuguye.Ibyo ni byo baziturirwa ubwibone bwabo, kuko batukaga ubwoko bw’Uwiteka Nyiringabo, bakabirataho.
Benedata nimureke mbibutse ko turubwoko butura ukwabwo ntituvumika ninayo mpamvu Imana yabwiye Mose asubiza abantu ati”Mwitinya mwihagararire gusa, murebe agakiza Uwiteka ari bubazanire uyu munsi, kuko Abanyegiputa mwabonye uyu munsi mutazongera kubabona ukundi.Uwiteka ari bubarwanire, namwe mwicecekere.”
Harabantu bajya batwitiranya bakibwira ko tutagira kivugira babona tugira ibyago nkabo tugasangira ibishyimbo nabo bakadufata nkabatariho ariko ndagirango mbatangarize ko babanzi banyu ubu Imana irababona nkabari kumanegeka mbese Imana yamaze kubashyiraho ikimenyetso cya towa kandi nukuri ni mubwirire Abamowabu.nabene Amoni .ko ibitutsi badututse byabashyize kumanegeka ni mubwire Ibi Mowabu.ko bashyizweho kubera gutuka ubwoko bw’Imana bakarenga
Uwiteka yaravuze ngo Abamoni bazaba igikarabiro cye .Abedomu azabakubita inkweto mumutwe naho abafilisitiya bazamuvugiriza impundu igiye kubwira Yesaya iravuga ngo Yewe urenga, Nuko rero noneho umva ibi, yewe urengana ugasinda utanyoye vino,umva ibyo Uwiteka Umwami wawe kandi Imana yawe iburana urubanza rw’abantu bayo iti”Dore nkwatse igikombe cy’ibidandabiranya, ari cyo gikombe cy’umujinya wanjye wari ufite mu ntoki, ntuzongera kukinywaho ukundi.Ngishyize mu biganza by’abakurenganyaga bakakubwira bati ‘Rambarara tukugende hejuru’, nawe ugatega umugongo wawe nk’ubutaka cyangwa nk’inzira y’abagenzi.”
Yemwe yemwe nimwumve itangazo riturutse kwa data mwijuru Ni cyo gituma nirahiye, ni ukuri Mowabu hazamera nk’i Sodomu, na bene Amoni nk’i Gomora, ahantu huzuye ibisura n’ibigugu by’imyunyu, habe ikidaturwa iteka ryose. Bazasahurwa n’abasigaye bo mu bantu banjye, kandi bazatwarwa n’abarokotse bo mu bwoko bwanjye.”
“Iririmbire wa mukobwa w’i Siyoni we, rangurura Isirayeli we. Nezerwa kandi wishimane n’umutima wawe wose, wa mukobwa w’i Yerusalemu we. Uwiteka yagukuyeho imanza yari yaguciriye, abanzi bawe yabajugunye hanze. Umwami wa Isirayeli, ari we Uwiteka ari muri wowe imbere, ntabwo uzongera gutinya ibibi ukundi.
Ev .Maman Furaha


text:
Isi
Isi [1]
Abemera Materialism bavuga ko ubushakashatsi bwagaragaje ko isi, ikirere, izuba n inyenyeri byose bigizwe na Eléments zigera kuri 103 kandi kera cyane bikaba byari byibumbiye hamwe mu gacu (Disc) kaje guturitswa n ubushyuhe bugaturutsemo, havamo amabango (Etoiles) yagurukiye ahantu hatandukanye. Bitewe n aho buri bango ryagiye (températures) amabango amwe yabaye solides, liquides cyangwa gaz. Iryo turika ryitwa le Big Bang ryaba ryarabaye mu myaka 5 000 000 000 ishize. Wand
Ibango ryitwa Isi ryari rigizwe ahanini n urusobe rw imyuka yiganjemo amazi (H2O) agera kuri 84,4% ryatangiye kuzenguruka ibango ryitwa izuba maze iyo si igenda itakaza imyuka n amazi bijya hagati yayo n izuba, bityo ikirere (hagati y isi n izuba) cyuzuye iyo myuka kiba kirabonetse.
Uko isi yagiye yegerana kuruhu rwayo hagiye hakonja naho mu nda harushaho gushyuha bituma ibiyigize bishonga (en fusion) maze byipanga hakurikije uburemere (densité) ibiremereye cyane bijya hasi ibyoroshye bijya ku ruhu.
Kubera ubushyuhe, imyuka ntiyihanganiye kuguma imbere y urwo ruhu, ahubwo yaturikije uruhu rw isi yigira hanze mu kirere (Atmosphère). Nyuma y imyaka 150 000 000, iyo myuka yabyaye igihu cyagiye gikonja kibyara imvura yaguye imyaka ibihumbi, amazi yuzura mu binogo byasizwe na wa mwuka wapfumuye uruhu rw isi, bityo havuka inyanja n ibiyaga ari nabyo byabaye isoko y ubuzima.


text:
Huye: Batangiye kubakira abatishoboye babicishije mu muganda
Abaturage bo mu Murenge wa Simbi mu Karere ka Huye, batangiye kubakira bagenzi babo batishoboye, babicishije mu muganda.
Ni nyuma y’uko bamwe muri abo baturage batishoboye bananiwe kwiyubakira inzu bakajya gucumbika mu baturanyi babo, nyuma yo gukurwa muri nyakatsi zaciwe.
Ubuyobozi bw’Akarere ka Huye bwageneye abo baturage inkunga y’ibibanza, amabati, inzugi n’amadirishya, ibindi ni uruhare rw’abaturage mu muganda bubaka izo.
Abo baturage bafashe icyo cyemezo, nyuma yo kubona ko igikorwa cyo kubakira abaturage batishoboye cyadindiye cyane, aho mu nzu 477 zateganywaga kubakwa zigatahwa muri Kamena 2017, hageze hamaze kuzura gusa 245.
Umuyobozi w’Umurenge wa Simbi, Prosper Rwamucyo agatangaza ko iryo dindira ryatewe ahanini n’uko babanje kugorwa no kubabonera ibibanza.
Ati” Abenshi muri aba baturage nta ngurane bari bafite, kandi no kubona aho kubagurira byasabye igihe”.
Ikindi cyadindije izo nzu ngo ni ukubona ibiti bihagije byo kuzubaka, ariko ngo ubu byamaze kuboneka, ku buryo atekereza ko ibyumweru bibiri by’ukwezi kwa Nzeli, bizarangira nta nzu itararangira mu murenge ayobora.
Nzabakurana Karoli ni umwe mu baturage batuye muri uwo Murenge wa Simbi, watangiye kubakirwa binyuze mu Muganda.
Avuga ko ubwo nyakatsi zacibwaga yakomeje kuba mu icumbi kubera kubura ubushobozi bwo kwiyubakira indi, ubu akaba yishimira ko ari kubakirwa.
Ati “Nari ndambiwe kuba mu icumbi pe. Ingo zo mu gasantere ka Simbi narazizengurutse, ubu nabaga mu kizu kiri hafi kugwa.”
Dukurikire ukanda kuri Like
Ibitekerezo ( 1 )
Ese ko Huye mutubeshyera? Mu Karere ka Huye dusanzwe twubakira abatishoboye binyuze mu muganda. Rwose uyu si wo muganda wa mbere ukozwe mu karere ka Huye wo kubakira abatishoboye. Umuntu agisoma iyo title yanyu yagira ngo ni ubwa mbere dukoze umuganda wo kubakira abatishoboye.


text:
Yabitangaje mu muhango wo gushyikiriza impamyabushobozi abanyeshuri ibihumbi 8366, barimo abagore 3251 n’abagabo ibihumbi 5115, barangije amasomo yabo muri Kaminuza y’u Rwanda, kuri uyu gatanu tariki ya 25 Kanama 2017.
Kuva amashuri makuru na za kaminuza bya Leta byahurizwa muri Kaminuza imwe rukumbi mu 2013, ni ubwa mbere abayitangiriyemo yitwa Kaminuza y’u Rwanda barangije.
Niyo mpamvu Minisitiri w’Uburezi, Dr Papias Musafiri yabise “Imfura za Kaminuza y’u Rwanda”.
Minitiri w’Intebe Murekezi, witabiriye uwo muhango yasabye abahawe impamyabushobozi kurangwa n’ubunyagamugayo muri byose kandi bakihangira imirimo aho kwirirwa basaba akazi.
Mu izina rya Perezida wa Repubulika, Paul Kagame, Minisitiri w’Intebe, yavuze ko kugira ngo u Rwanda ruzagere ku iterambere ryihuse hakenewe umubare munini w’abantu bafite ubumenyi butandukanye burimo ubumenyi mu ikoranabuhanga n’ubumenyi-ngiro.
Agira ati “Ariko kugira ngo bizashoboke birasaba ko kaminuza n’amashuri makuru arimo aya Leta n’ay’abikorera ndetse n’abafatanyabikorwa ba Leta mu burezi kurushaho kugira uruhare rugaragara mu burezi bufite ireme.”
Yakomeje abasaba guharanira uburezi bufite ireme kandi bujyanye n’ibikenewe ku isoko ry’umurimo no gufasha abarangije amasomo yabo kurushaho gutinyuka kwihangira imirimo no gukora neza akazi ku bakabona n’ubwo avuga ko ari bake cyane.
Ni mu gihe bamwe mu banyeshuri barangije muri Kaminuza bavuga ko nta cyizere cy’akazi, ariko bagahamya ko bazagerageza kukihangira bakurikije ibyo bize n’ubwo abenshi usanga bavuga ko mu masomo bahawe harimo icyuho kubera ibikoresho na laboratwari bidahagije.
Patrick Uwayisenga, umwe barangije icyiciro cya kabiri cya kaminuza mu ishami ry’ubutabire (chemistry) mu ishami rya Kaminuza y’u Rwanda ry’i Huye, avuga ko afatanije n’abo biganye batangiye gutegura umushinga wo gukora imitobe n’amasabune.
Agira ati “Ngiye gufatanya na bagenzi banjye dukore kompanyi ikora ibijyanye n’ubutabire twize dukore amasabune, imitobe ndetse n’imiti y’ibihingwa. Gahunda irahari kandi tuzabikora pe!”
Akomeza avuga ko iyo kompanyi yabo izaba ikorera i Muhanga kandi ko batangiye gushaka ibyangombwa mu Kigo cy’Igihugu cy’Ubuziranenge (RSB). Ati “Hamwe na bagenzi banjye turateganya kwiteza imbere mu bintu twize.”
Muri abo banyeshuri barangije amasomo harimo babiri birangije icyiciro cy’ikirenga (PhD), 276 barangije icyiciro cya gatatu cya Kaminuza (masters) n’abarenga 7700 barangije mu cyiciro cya kabiri cya Kaminuza (Bachelor’s Degree).
Abandi ni abahawe impamyabumenyi mu myuga no mu byiciro bitandukanye (diploma).
Dukurikire ukanda kuri Like
Ibitekerezo ( 2 )
Ni byiza kandi birasihimishije ireme ryuburezi rirakenewe(inkingiyiterambere)
Iyo nkunga leta isohora iracyenewe,ariko nabo bajye basohora iyo nkunga banamenye ko abo bayihaye yabagezeho. Nkubu nkari inkunga ihambwa ibiga mu manayini iryanye n’ifunguro rya saa sita abayobozi bibigo bakayijyanira ubundi bagatuma andi ,hano iNYAMASHEKE MURI MACUBA ibyo birahari cyane ku bigo bya baporo


text:
Inama 5 zagiriwe akarere ka Nyabihu mu gutegura imihigo y’umwaka wa 2012-2013
Nyuma yo gushimirwa n’ikipe yasuzumye uko akarere ka Nyabihu kesheje imihigo ya 2011-2012, ku birebana n’uko kayiteguye, uko kayikurikiranye n’uko yagiye ishyirwa mu bikorwa, iyi kipe y’abasuzumye imihigo y’aka karere yari ihagarariwe n’umuyobozi mukuru muri primature ushinzwe imiyoborere Gatera Jean D’Amour yabagiriye inama zikubiye mu ngingo 5, zerekeranye n’ibyo ubuyobozi bw’akarere ka Nyabihu bwashyiramo ingufu mu gutegura igenamigambi ry’imihigo y’umwaka wa 2012-2013.
- Ingingo ya mbere aka karere kagiriweho inama ni iyo kunoza igenamigambi, aho mu mitegurire yabo bazajya banatekereza ko akarere ka Nyabihu ari akarere gafite ibyago byinshi byo guhura n’ibiza; ibyo bikabatera gushingira cyane ku bikenewe. Kuri iyi ngingo kandi bagiriwe inama yo kujya bareba ibipimo fatizo ,bagategura neza bakoresha imibare shingiro ndetse hagategurwa koko ibintu bijyanye n’ibyo abaturage bifuza;
- Icya kabiri bagiriweho inama,ni ugutekereza cyane kandi mbere ku ngamba zijyanye n’ubucucike bw’abaturage ku buryo bujyana n’umusaruro w’imyaka uboneka kugira ngo abaturage batazaruta umusaruro uboneka kuko cyaba ari ikibazo gikomeye;
- Bashishikarijwe gutekereza cyane ku ngamba zafatwa kugira ngo abaturage babone amazi meza kandi bayabone hafi kuko nayo akiri ikibazo hamwe na hamwe. Mu gutekereza ku kibazo cy’amazi meza bakanatekereza ku kibazo cyo kurushaho kwegereza abaturage umuriro w’amashyanyarazi ndetse n’ibikorwa nk’imihanda byorohereza ubuhahirane hagati y’imirenge;
- Bashishikarijwe kandi ku gutekereza ku buryo bwo kongera umusaruro w’ibihingwa byatoranijwe mu karere ka nyabihu kandi bigakorwa mu buryo burambye;
- Ingingo ya nyuma ubuyobozi bw’akarere ka Nyabihu bwashishikarijwe kwitaho ikaba ijyanye n’ibirebana no kuboneza urubyaro ndetse no kwita ku ireme ry’uburezi bikanagenzurwa. Ibyo kandi bikongerwaho kwita ku isuku n’isukura ndetse n’imiturire.
Gatera Jean D’amour wari uhagarariye ikipe yasuzumye imihigo,akaba yarongeyeho ko izi ngingo nizitabwaho akarere ka Nyabihu kazarushaho kugera ku rwego rwiza ku bijyanye n’imihigo ndetse no ku bijyanye n’iterambere ry’akarere muri rusange. Umuyobozi w’akarere ka Nyabihu Twahirwa Abdoulatif,akaba yijeje abasuzumye imihigo ko hamwe n’abandi bayobozi b’akarere,ku bufatanye n’inzego zose ndetse n’abaturage,bazashyira mu bikorwa inama bagiriwe kandi ko abasuzumye babwiye abumva biteguye gushyira mu bikorwa. Igikorwa cyo gusuzuma uburyo akarere ka Nyabihu kesheje imihigo kikaba cyarashojwe kuri uyu wa 26/06/2012.


text:
Abagore batatu babyaranye na Wizkid bateranye amagambo hagati yabo no kuvugira mu matamatama bamwe bamushinja kuba umubyeyi gito undi umwe muri bo amugaragaza nk’umugabo wita ku rubyaro rwe.
Wizkid amaze kubyara abana batatu bavutse ku bagore batandukanye mu myaka itandatu ishize ari bo Sola Ogudugu, Binta Diallo n’umujyanama we muri Leta Zunze Ubumwe za Amerika Jada Pollock wibarutse mu mpera z’umwaka ushize.
Inkundura hagati y’aba bagore yabyukijwe na Binta Diallo washyize kuri Instagram ubutumwa bwinshi anenga Wizkid kuba afata umwana babyaranye nk’aho atari uwe. Yanditse agira ati “Banza wite mu mbere iwawe mbere y’uko ujya kubera icyitegererezo abandi.”
Yasubijwe mu buryo buzimije na Jada wahoze ari umujyanama w’uyu muhanzi amugaragaza ateruye bucura bwe avuga ko ari umubyeyi udasanzwe.
Ibi byakuruye intonganya hagati y’aba bagore Binta ahita asohora ubundi butumwa kuri Instagram abwira mugenzi we ati “Nihagira ufata umwana wawe nk’icyontazi, ni bwo uzamenya umwanya ndimo ubu. Kuva icyo gihe uzaceceka.”
Yongeyeho ati “Yego nibyo ni umubyeyi mwiza ku mwana wawe tuzaba tubibona.” Yahise akurikizaho ‘hashtag’ ya #babymanager mu kumvikanisha ko abwira Jada wahoze ari umujyanama wa Wizkid akamutera inda.
Benshi mu bakurikira Binta bamwibasiye bamubwira ko impamvu Wizkid atamwitaho n’umwana we ari ukubera baryamanye by’ijoro rimwe batarakundanye, undi abasubiza akoresheje amahoro menshi amugaragaza mu bihe bitandukanye ari kumwe n’uyu muhanzi ashimangira ko bagiranye urukundo rukomeye ahubwo yamara kumutera inda akamwigarika.
Wizkid yinjiye muri iyo ntambara y’amagambo hagati y’abagore yabyaranye na bo yandika ubutumwa bugufi kuri Twitter buri kumwe n’ifoto ye ateruye umwana yabyaranye na Jada wamurase ibigwi nk’umubyeyi mwiza. Yagize ati “Buri gihe haba hari impande ebyiri kuri buri nkuru.”
Inkundura hagati ya Jada na Binta babyaranye na Wizkid abana babiri baheruka, yubuye nyuma y’amagambo yatangajwe na Sola bafitanye imfura ye avuga ko uyu muhanzi ari umubyeyi utuzuza inshingano ze uko bikwiye.
Wizkid w’imyaka 27 yaherukaga gutangaza ko yifuza gukomeza kubyara ariko ntashake umugore kuko yumva akiri muto atarageza igihe cyo gufata umwanzuro wo gushinga urugo, ibintu bitavuzweho rumwe na benshi mu bafana be kubera inkuru zimushinja kutita ku rubyaro rwe.
Emery@Rwandapaparazzi.rw
64,300 total views, 350 views today


text:
Charly na Nina bashyize hanze album yabo ya mbere bise “Imbaraga”, bashimira abafana bakunze iyo ndirimbo kuko ari yo yatumye bamenyekana.
Bungikanya bagize bati “Mbere twararirimbye ntako tutagize ntabwo mwari mutuzi, nyamara umunsi ‘Indoro’ yageze hanze mwese mwaratumenye muradukunda ntabwo twari twiteze ko tuzaba tugeze aha turashima Imana cyane.”
Muri iki gitaramo Charly na Nina baririmbye indirimbo z’Imana zirimo iza Gaby, Gahongayire na Israel Mbonyi baririmba indirimbo za Kinyarwanda babyinana n’abari bitabiriye iki gitaramo.
Nina yagize “Turirimbe Ikinyarwanda turi mu Rwanda twishimire ko turi Abanyarwanda twishimire ko dufite igihugu cyiza utabona ahandi.”
Muri iki gitaramo kandi banerekanye filime mbarankuru y’aho bavuye n’aho bageze, bashimira Imana ibagejeje ku rwego rwo kuba ibyamamare.
Charly na Nina bafatanyije n’abahanzi nka DJ Pius, Andy Bumuntu, Buravan, Juilana, mu gitaramo cyacuranzwe ku buryo bwa ‘Live’.
Amafoto


text:
Ibi ni ibyavugiwe mu Murenge wa Juru, Akagali ka Juru, Umudugudu wa Rugarama, Akarere ka Bugesera, tariki ya 19 Mutarama 2018, mu gikowa cy’ubukangurambaga cyateguwe n’umuryango Plan Rwanda ku bufatanye n’Ihuriro ry’abana mu Karere ka Bugesera.
Iyi gahunda yari ifite intego igirati, “Turwanye inda ziterwa abangavu Say no pregnancy”, Abana bato n’abakuru, abahungu n’abakobwa bo mu Kagali ka Juru n’inkengero zako by’umwihariko abanyeshuri bitabiriye iyi gahunda aho mu ndirimbo zabo bagendaga bamagana abatera inda abangavu kuko bababuza uburenganzira bwabo bwo kwiga kandi bakiri bato.
Ushinzwe irangamimerere mu Murenge wa Juru, Mudagiri Alexis, avuga ko abana bagera kuri 50 bamaze guterwa inda mu murenge wa Juru, bikaba ari ibintu bibabaje ariko hakaba hakorwa ibishoboka kugirango ababikora bakurikiranwe n’amategeko ku bufatanye bw’inzego zibishinzwe.
Agira ati, “ibyo bintu bigomba guhagarara, mutekereze iyo umuntu mukuru atwite ukuntu aba yacitse intege ntabashe kugira icyo akora, noneho mutekereze umwana w’umwangavu ukuntu aba amerewe uko bimugendekera.”
Niyiturinda Etienne, Umuhuzabikorwa w’umuryango Plan Rwanda, mu Karere ka bugesera, Gasibo na Nyaruguru, avuga ko ubukanguramba batangiye bugamije gukangurira abangavu kwirinda guterwa inda kandi bakora ibishoboka byose kugirango ubukanguramba bukomeze gukwirakwira hose kugirango icyo cyorezo gicike.
Ati, “Ababyeyi turabasaba guhaguruka bagakurikirana abana babo aho bajya hose, bakamenya aho bagiye n’abo bari kumwe kandi ugize icyo azana bakamubaza uwakimuhaye n’icyo akimuhereye. Ndasaba abana kwanga impano bahabwa n’abagamije kubashuka kandi ubikoze bakababibwira ababyeyi babo gutyo agahita akurikiraanwa hakamenyekana icyo yari agamije.”
Sebatware Magellan, Umukozi w’Akarere ka Bugesera, mw’izina ry’ubuyobozi bw’Akarere ka Bugesera, avuga ko Leta y’u Rwanda yahagurukiye ikibazo cy’abangavu baterwa inda, ababikora bakaba bagomba kubihanirwa.
Asaba abangavu kwirinda ababashuka , bakirinda inshuti zidafite icyo zibamariye, ubabwiye ngo ngwino turyamane bakamusubiza bati oya (no say) kuko yagutera inda, akakwanduza sida cyangwa izindi ndwara, akagutesha amashuri n’ibindi.
Perezida w’Ihuriro ry’abana mu Karere ka Bugesera, Karasira Ange Pacifique, avuga ko bifashishije amahuriro (club z’abana), babakangurira kwirinda ibyabarangaza n’ibindi byatuma bakora ikibi, ahubwo bakihatira gukurikira amasomo, kwitwara neza ku ishuri, kubaha ababyeyi babo no kubumvira.
Umwe mu bana uhagarariye abandi mu murenge wa Juru, agira ati, “gukena siko gupfa, nubwo abangavu batari bake ari abakene, tugomba gushima ibyo duhawe n’ababyeyi kuko aribyo baba bafite, turasabwa kwihanganira ubwo bukene, tukirinda abadushuka ahubwo tukiga kugirango tuzabone ibyo dushaka.”
Cyakora bamwe mu babyeyi bari aho,bemeza ko bamwe muri ba mutima w’urugo (abagore) bateshutse ku nshingano zabo zo kutita ku bana babo.
Bagira bati, “bagomba gufata iya mbere mu kuzuza inshingano zabo bakaganiriza abana b΄abakobwa bakiri bato bakabereka ingaruka zo guterwa inda bakiri bato kuko ari bo bigiraho ingaruka kuruta abazibateye.”
Kagaba Emmanuel,umwezi.net


text:
Ubuhamya: Pasiteri Yarapfuye Yerekwa Ijuru n’ibibera ikuzimu Imana Imugarura mu Buzima/ Yabonye iki Muri icyo gihe cyose?
Yanditswe na Imanishimwe Dieudonne March 11, 2017
Pasiteri Marigarita Osasumwen Amure yatangiye atanga ubuhamya agira ati”Amazina yanjye ni Marigarita Osasumwen Amure, ntuye mu mujyi wa Benin muri Leta ya Ido, mu gihugu cya Nigeria navutse mu kwezi […]
Pasiteri Marigarita Osasumwen Amure yatangiye atanga ubuhamya agira ati”Amazina yanjye ni Marigarita Osasumwen Amure, ntuye mu mujyi wa Benin muri Leta ya Ido, mu gihugu cya Nigeria navutse mu kwezi kwa gatanu 1957, nshaka umugabo witwa Pasiteri Olushola Amure, mu itorero ryitwa CHURCH OF GOD MISSION.
Narerewe mu buryo bw’umwuka muri iri Torero rya CHURCH OF GOD MISSION INTERNATIONAL nakoze imirimo inyuranye mu itorero mbere yuko Imana impa inshingano uwabanje kumbera umuyobozi yitwa pastier Mali Abe, uwa kabili ni Pasiteri Isaka Maxwell, ubwo nyuze muri iryo Torero nahawe inshingano z’ubuyobozi.
Ubwo nagiye kwiga mu Ishuri rya Bibiliya aho mu mujyi wa Benin muri Leta ya Ido nahakuye impamyabumenyi mu nyigisho za Bibiliya, ubwo umuyobozi wanjye arambwira ngo njye mu murimo w’Imana nk’uko umuhamagaro wanjye uri yansize njyenyine ampa n’ibikoresho ngo ntangire ivugabutumwa ibyo mbishimira Imana,Ivugabutumwa naritangiye mu mwaka wa 2002 ntibyari byoroshye, harimo ingorane nyinshi mu rushako n’ivugabutumwa ubikomatanyije, ariko Imana ni iyo kwizerwa.
Sinashatse kuvuga izina ry’itorero ryanjye, imapmvu nuko nshaka kukubwira aho nagarukiye ku ngingo irebana n’imyambarire,mu itorero ryacu twigishijwe ko tugomba kwambara imyambaro ikurura abagabo, kuko hanze hari abandi bagore baba bashaka kubadutwara bambara imyambaro yo kubarembuza.
Twabwiwe rero ko icyo abagore bo hanze cyangwa se ba Malaya bakora kugirango batware abagabo, natwe tugomba kujya twambara ko imuhira ngo dukurure abagabo bacu ntibatuveho.
Twagombaga kwitukuza, maquillage, gukoresha imisatsi ya fake/imikorano, kwitera amarangi ku mubili nk’uko indaya zibikora, twambara amapantalo, n’ibindi ubwo nanjye ngeze mu rugo ntangira kubikurikiza.
Ubwo sinigeze menya ko bibabaza Imana kandi ko bizajyana abanu mu kuzimu aho bifite inkomoko.
Ku bw’ubuntu bw’Imana mu kwa cumi na kabili 2011, nagiriwe ubuntu bwo kujya muri Isirayeli n’abandi bapasiteri nitegereza aho Yesu yagiye anyura mbasha koga mu mugezi wa Yorudani nyuma ndahindukira,ariko nari narahawe viza(uruhushya rwo kumara igihe runaka mu mahanga) y’amezi atatu.
Ubwo icyo nakoze nyuma nahise njya mu Butaliyani mu gihe cy’ibyumweru bibili mvuye muri Isirayeli ubwo niho narangirije ya mezi yanjye atatu ubwo ndahindukira ariko ubwo nagarukaga, hari ikintu kidasanzwe cyabayeho,
Narwaye uburwaye bwabonekaga nk’ibisebe ikintu naryaga cyose numvaga mbabara mu nzira y’ibiryo nagerageje kwivuza ahantu hose, mu bitaro bikomeye, aho ngiye hose bakavuga ko ubuzima bwanjye nta kibazo bufite, umudogiteri umwe arambwira ati muntu w’Imana usenge Imana abe ariyo itwereka icyo tugomba gukora.
Abavuzi nta kibazo bansaganaga ariko ubuzima bwanjye bwagendaga bujya hasi buri munsi nubwo nagaragaraga nk’udafite ikibazo amasengesho yarakomeje,Nari mfite abantu banyuranye dukorana umurimo, inshuti ndetse n’umuryango wanjye bose bari baragerageje kunsengera. Nubwo habayeho gusenga cyane, byagaragaraga ko ntacyo Imana ishaka guhishura cyangwa se ngo mbashe gukira. Ariko Imana ishimwe kubabashije kunsengera bose.
Ibyo byarakomeje nanjye ndenda mererwa nabi kugeza mu kwa cyenda tariki makumyabili n’icyenda., kuri iyo tariki niho nasenze n’umuryango wanjye mbere y’uko nkurwa mu mubili, icyo nicyo kintu nibuka cyabayeho.
Ubwo naje kwisanga mu yindi si ifite ubutaka, nta kintu kinyeganyega, ntawe ujyayo cyangwa aveyo. Ubwo nahageze ahantu hamwe sinahava, nta n’umuntu wari uhari wundi wo kuvugisha. Nta biti nta mazi, ubwo ntabgira kwibaza nti “aha ni hehe, nahageze nte, ko nta muntu mpabona cyangwa ikindi cyose?” nitegreza hose mbona nta kintu kinyeganyega. Ndeba mu kirere mbura ikintu nubika umutwe, nongeye kubura umutwe ngo nitegereze imbere mpabona umuryango wa Zahabu. Heza cyane kandi hanini hari handitswe “KWERA NO GUKIRANUKA”
KWERA NO GUKIRANUKA! Ubwo mpita numva ko namaze gupfa. Kuko nabonaga aho nagiye hose ntabashije kubona amarembo nk’ayo nabonaga, ntihasanga no ku rusengero na rumwe nabonye, kandi ntihasaga n’iwanjye.
Nibwirako uko biri kose hari ikintu cyabayeho. Ubwo nitegereje ibumoso bwanjye, mpabona umurongo w’abantu benshiiiii, b’amoko yose Aabagufi n’abarebare, abazungu n’abirabura. Bari ku murongo bagenda ariko njye sinabashaga kuva aho ndi, maze ntangira kwibaza nti: “ aha habaye iki?” nabonaga umurongo muremure ariko ntibinkundire gutera intambwe ngo nanjye njye mu bandi. Nabonaga ntaberekera kuri wa muryango wa Zahabu bose binjiraga mu ruhande rw’ibumoso. Ubwo nanjye ndibwira nti ka ngende nsange abandi sinshaka kuba uwa nyuma kuri uyu murongo.
Ubwo ntishakisha uburyo nasanga abandi numva ijwi rihamagara izina ryanjye mu ruhande rw’iburyo ngo Marigarita we! Ntujye muri uwo murongo, kuko nuwujyamo urajya ikuzimu. Ubwo nitegereje iburyo bwanjye mpabona abamalaika babili. aho abaho ntibagenda nk’uko tugenda ahubwo baba bihuta cyane, mu kanya nk’ako guhumbya bari bamaze kugera aho ndi.
Barambwira bati, yewe Marigarita, Umwami Yesu atubwiye ko uje ko natwe tuza kugutegerereza aha, ngo tukubuze kwivanga na bariya kuko wivanze nabo wahita ujya ikuzimu. Ubwo maze kumva ayo magambo nta kintu nabashaga kuvuga ahubwo nararize cyane. Ndibaza nti Kuzimu? Ni gute najya ikuzimu naramaze imyaka makumyabili ndi umuririmbyi muri Korali. Nkamara imyaka ine ndi umuyobozi w’ababyeyi, imyaka icumi nyobora itorero, ubwo hejuru y’ibyo byose ni gute najya ikuzimu?
Ibyo nabyibwiraga mu mutima wanjye, maze abamalayika bansubiriramo ibyo nibwiraga byose mu mutima nibwira ko batabyumva. Baravuga bati nibyo koko, ahubwo ibyo wakoze byiza ni byinshi birenze ibyo ngibyo.,Nitukujyana mw’Ijuru turakweraka ibyo wakoze byiza ndashiduka ndabaza nti mubwiwe n’iki ibyo navugaga?
Barambwira ngo aha ni mw’Ijuru nta gihishwe kibaho Aho uvuye hariya kw’isi niho haba amabaganga gusa maze ndababaza nti noneho se napfuye? Bati Yego. Burya uko uryama kose uba wapfuye. Haba ku manywa cyangwa nijoro, usinziriye uba uri mu rupfu. Umwami Yesu niwe ukubyutsa gusa ku bw’ubuntu bwe ariko mwe murabyuka mukigendera nta kugira icyo mushimira Imana ibasubije ubuzima.
Ubwo natangiye kurira, barambwira bati : “tugende, UMwami Yesu yavuze ko tugutembereza, maze ubone ibyo uzatakaza kubera ubunebwe” nahagaze ahantu hamwe ndarira hafi no kuba impumyi kubera amarira. Ubwo ndebye hejuru mbona Umwami w’Abami, Ndiho, Uhoraho, Intare yo mu muryango wa Yuda, Imana Itangaje, umuremyi wanjye nawe aje. Ubwo nkimubona nubika umutwe umutwe ndavuga nti mwami Nkore iki?
Ubwo nahise mbona yangezeho nsa n’uwayonze numvaga nta n’igufa mfite mu mubili wanjye. Amavi yanjy yarahinamiranye ngwa mfukamye hasi. Mbinye ibyo bidahagije ndambarara hasi imbere ye nk’umuntu wapfuye. Nta kintu nabonaga uretse gusa, Yesu imbere yanjye abamalayika mu mpande nanjye ndi hagati.
Nabaga imbabazi nti Mana mbabairira cyane ibyo nakoze byose ubimbabarire. Nyongerera andi mahirwe nzahinduka rwose pe! Mbabarira Mana yanjye. Ndarira umwanya munini, usibye ggusaba Imbabazi no kurira nta kindi nabashaga kuvuga. Amarira yanjye amaze kuba menshi hasi, nibwo Yesu yampagurikije n’urutoki rwe ruhera, sinabashije kumureba mu maso. Umucyo uturuka mu maso ye, yagira umuyabyaha impumyi burundu.
Aramwbira ati Marigarita! Nakuzanye hano kubera umwete n’umuhate wawe wo kunkorera, ariko unkorera mu bujiji. Reka abamalayika bakujyane bagutembereze maze urebe ibyo ugiye guhomba bitewe n’ubunebwe bwawe. Impamvu uri aha, wankoreye igihe kinini ariko utazi ibyo urimo, niyo mpamvu utajya haba mw’Ijuru cyangwa ikuzimu. Muri ako kanya amarira yari mesnhi mu maso yanjye.
Abwira abamalayika kuntwara bakabanza kunyereka inzu yanjye yo mw’Ijuru. Ubwo turagenda. Kujya mw’Ijuru urazamuka wajya ikuzimu ukamanuka. Uwbo turazamuka. Nabonaga ikirere kitarangira ariko tuza kugera ahantu barahagarara. Bakimara guhagarara iburyo bwanjye banyereka umugore mwiza cyane.
Yari mwiza bihebuje, Yesu ntiyari kumwe natwe, abamalayika barambaza bati uyu uramuzi? Ndabasubiza nti simuzi, kuko ni ubwa mbere ndageze aha, Ubwo mu kanya gato cyane Yesu nawe aba arahageze. Wa mugore aba uwa mbere gupfukama ubwo twese turapfukama hasi. Ntangazwa nuko nuko mw’ijuru ibyaho byose biteguye neza hari uko yesu agusuhuza uko akureba, mbabwije ukuri kwanyura kwe gusa kubasha kugukiza. Ubwo tumaze guhaguruka yesu ntiyongeye kuboneka Abamalayika bongera kumbaza niba uwo mugore turi kumwe muzi Nongera kubasubiza nti ni ubwa mbere ngera aha nta bantu baho nzi. Barambwira bati uyu ni Mariya, nyina Wa Yesu.
Ndatangara cyane! Nyina wa Yesu? Ni gute umubyeyi abasha gupfukamira umwana we? Malayika aranseka arambwira ati iri niryo kosa rikorwa kw’isi. Hari bamwe bamupfukamira, abandi bakamuramya, abandi bakamwubararira. Ariko nitugera mu kindi gice turaza kukwereka aho bari abamuramya bose ubundi mariya ntakwiye kuramywa no gusengwa ntakwiye gupfukamirwa si umucunguzi, si Imana si we muremyi w’isi n’Ijuru. Imana yagiriye ubuntu bwo kuba yarabyae umwami. Ni urukundo n’ubuntu gusa, kuko si we wenyine mu wari isugi mu bakobwa bose bo muri Isirayeli. Umaze kubona uko bigenze ubwo Yesu yazaga? Aramupfukamira.
Ni umwe mu batagatifu/abera bo mw’Ijur baramya bagapfukamira Imana. Umuntu umwe rukumbi wo gupfukamira no kuramya ni Yesu Kristu.
Mariya we ku giti cye, ntazi umurimo yakoreye mw’isi kuko byamaze guhanagurwa mu bwenge bwe, ariwe wabyaye umucunguzi. Ubwo nari nteze amatwi ntacyo navugaga.
Maze mariya arambwira ati; “Marigarita, ntuzabure ijuru, ukore byose bishoboka ntuzahombe aha hantu.”
Ubwo turamusiga aho turakomeza turagenda ubwo turazamuka bambwira ko bagiye kunyeraka inzu yanjye yo mw’ijuru. Ubwo twageze ahandi barahagarara, iburyo bwanjye nahobonaga umugabo. Yesu ntiyari aho hafi. Barambaza bati uyu ni nde? Mbasubiza ko ntamuzi ari ubwa mbere mpageze. Ubwo narimo mpanagura amarira yanjye kuko ubwo numvaga ijambo Kuzimu nacitse intege. Numvaga ko ngiye mw’ijuru kubera imyaka myinshi namaze nkorera Imana naho simenye ko njya ikuzimu. Kugeza mu kwa cyenda umwaka wa 2012.
Ubwo barambwira ngo uyu ni ABurahamu sekuruza wo kwizera. Numvise ibyo nshaka kumupfukamira kuko numvaga ari umusaza cyane ariko yabonekaga nk’umusore w’imyaka makumyabili n’itanu cyangwa mirongo itatu. Ndavuga nti papa Aburahamu, aampagurutsa arambuza ati ntumfukamire! Ari ku’isi niho niho mupfukamira icyo mubonye cyose aha ngaha dupfukamira Yesu Kristo gusa njye ntumfukamire ndi umutagatifu kimwe nawe.
Maze arabwira ati Marigarita we! Ntuzi ibyo Yesu yagukoreye? Ntuzabure aha hantu! Ntuzabure Ijuru. Nusbira kw’isi, ubwire abakuru b’amatorero, bahe izina rya Yesu, Uhoraho, uwa mbere n’uwa nyuma , uburemere rikwiye kugira. Kandi bamusenge buri munsi kubw’ibyo yabakoreye byose.
Tuvaho banjyana ahandi. Aho hantu nko ma masegonda icumi nakoraga nka Roho, nari maze kubara abagabo nk’ibihumbi bibili ariko nifuje kubona nibura abagore batanu sinababona! Ubwo nta ngira kwibaza aho abagore bari sinari nkiririra ahubwo ntangira kuririra abagore.
Nibaza aho bari biranyobera nari natembereye n’abamalayika nkabona abagabo ariko simbone abagore mw’ijuru hariyo abagore bake cyane, ubwo nashakaga kubara abagore mu bagabo ibihumbi bibili bari bamaze guhita sinababonamo n’umugore umwe.
Abamalayika barambwira bati humura nitugera aho abagore bari urababona. Ntekereza ahari ko mw’Ijuru badashaka kuvanga abagore n’abagabo.
Nti buriya byashoboka ko hari Ijuru ry’abagore. Ubwo tukigenda nabonaga inzu hejuru nini, ariko Atari nini cyane kuko hari izinid nini zayirutaga, Hakaba kandi n’izindi ntoya hasi yayo. Hari ikintu cyakorerwaga kuri iyo nzu. Nagiye kubona mbona iyo nzu irasenyutse irashwanyagurika. Nibaza uburyo iyo nzu yaba yarubatswe bikayitera gusenyuka no guhita ishwanyagurika. Mbaza abamalayika nti ko iriya nzu mbona inyeganyega iranyeganyezwa n’iki/ bansubiza ko ariho tugiye nitugeray tuza kumenya ikibazo cyayo. ubwo turagenda.
Mwibuke Yohana 14:1:Ntimuhagarike imitima yanyu, mwizere Imana nanjye munyizere.
2. mu rugo rwa Data harimo amazu menshi: iyo aba adahari mba mbabwiye ko ngiye kubategurira ahanyu, nzagaruka mbajyane iwanjye, ngo aho ndi namwe muzabeyo.
Ubwo tuhageze turahagarara Malayika arambwira ati Marigarita! Reba hujuru ndebyeyo mbona handitse Marigarita. Mbere nta kibazo byanteraga. Kuko numvaga ko mw’isi harimo ba Marigarita beshi atarinjye witwa Marigarita gusa. Mpereye kuri mabukwe yitwa Marigarita ndetse hari n’abandi bitwa ko.
Ibyo nabyibwiraga mu mutima ntabumbuye umunwa Malayika yongera kunsubiriramo ibyo nibwiraga. Arambwira ati Marigarita! Aha ntacyo duhishwa. Mw’isi niho haba gushisha no kwibeshya ku bantu. Aha tuzi ibyo dukora.
Tuzi neza ko hari ba Marigarita benshi ariko iyi niyo yawe. Ubwo tukiri aho nitura hasi ntangira kurira. Ubwo numva ikintu kirangira, kituye hasi. Mw’Ijuru nta nzu z’ibyondo zihari cyangwa ibiti, n’amatafari, ahubwo ni zahabu cyangwa Ifeza. Ukiri hano mw’isi niho ubasha guhitamo ikizubaka inzu yawe bitewe n’imirimo ukora. Ubwo ntangira kurira. Nti insenyukiye mu maso koko? Mumfashe.
Biracyazaaaaa……
IBYIRINGIRO.RW


text:
Ese uribuka?
Mbese waba warishimiye gusoma amagazeti y’Umunara w’Umurinzi aherutse gusohoka? Ngaho reba niba ushobora gusubiza ibibazo bikurikira:
Ese byaba bikwiriye ko umurambo w’Umukristo utwikwa?
Umurambo watwikwa cyangwa utatwikwa, ibyo ni umwanzuro w’umuntu ku giti cye. Nubwo Bibiliya itagira icyo ivuga mu buryo bweruye kuri iyo ngingo, birakwiriye ko tumenya ko umurambo w’Umwami Sawuli n’uw’umuhungu we Yonatani yatwitswe, hanyuma igahambwa (1 Sam 31:2, 8-13).—15/6, ipaji ya 7.
Ni iki cyatwemeza ko Imana atari yo ituma ibintu bibi bibaho?
Imana irakiranuka mu nzira zayo zose. Ntibera kandi iriringirwa. Nanone kandi, Yehova afite urukundo rurangwa n’ubwuzu kandi ni umunyambabazi (Guteg 32:4; Zab 145:17; Yak 5:11).—1/7, ipaji ya 4.
Ni ibihe bibazo umuntu ugiye gukorera mu kindi gihugu aho ubufasha bukenewe cyane kurushaho ashobora guhura na byo?
Ibibazo bitatu ashobora guhura na byo ni ibi: (1) kumenyera imibereho y’ahandi, (2) gukumbura iwabo, no (3) kubona incuti mu bavandimwe asanze. Abantu benshi bashoboye kwihanganira ibyo bibazo babonye imigisha myinshi.—15/7, ipaji ya 4-5.
Kuki abavandimwe ba Yozefu bamurakariye?
Impamvu imwe yabiteye ni uko Yakobo yatonesheje cyane Yozefu, amuha ikanzu yihariye. Abavandimwe ba Yozefu bamugiriye ishyari, maze baramugurisha ngo ajye kuba umucakara.—1/8, ipaji ya 11-13.
Kuki inkuru z’Ubwami nshya zigira icyo zigeraho, kandi se kuki kuzikoresha byoroshye?
Inkuru z’Ubwami nshya zose ziteye kimwe. Buri nkuru y’Ubwami ituma dusoma umurongo wa Bibiliya kandi igatuma tubaza uwo tubwiriza ikibazo. Uko yasubiza kose, dushobora kuyirambura maze tukamwereka icyo Bibiliya ivuga. Dushobora no kumwereka ikibazo tuzasubiza dusubiye kumusura.—15/8, ipaji ya 13-14.
Peshitta y’igisiriyake ni iki?
Igisiriyake ni ururimi rushamikiye ku cyarameyi, rukaba rwarakoreshwaga cyane mu kinyejana cya kabiri cyangwa icya gatatu. Birashoboka ko igisiriyake ari rwo rurimi rwa mbere rwahinduwemo bimwe mu bitabo bigize Ibyanditswe by’ikigiriki bya gikristo. Bibiliya y’igisiriyake yaje kwitwa Peshitta.—1/9, ipaji ya 13-14.
Ni iki ababyeyi b’Abakristo bakora kugira ngo babere abana babo abungeri?
Ababyeyi bagomba gutega amatwi abana babo kugira ngo babamenye. Bagomba kwihatira kubagaburira mu buryo bw’umwuka. Bagomba kubayobora mu buryo bwuje urukundo, urugero nk’igihe haba hari inyigisho z’ukuri baba batangiye gushidikanyaho.—15/9, ipaji ya 18-21.
Ni ibihe bintu bitazongera kubaho mu gihe cy’ubutegetsi bw’Ubwami bw’Imana?
Uburwayi, urupfu, ubushomeri, intambara, inzara n’ubukene ntibizongera kubaho.—1/10, ipaji ya 6-7.
Ni irihe sezerano rivugwa muri Bibiliya rituma abandi bantu bemererwa gufatanya na Kristo gutegeka?
Yesu amaze kwizihiza Pasika bwa nyuma ari kumwe n’intumwa ze, yagiranye isezerano n’abigishwa be b’indahemuka rikunze kwitwa isezerano ry’Ubwami (Luka 22:28-30). Ryabizezaga ko bazafatanya na Yesu gutegeka mu ijuru.—15/10, ipaji ya 16-17.
Tanga ingero ebyiri zo muri Bibiliya zigaragaza ko Satani ariho koko.
Ibyanditswe bivuga ko Satani yavuganye na Yesu ashaka kumushuka. Nanone kandi, mu gihe cya Yobu Satani yavuganye n’Imana. Izo nkuru zigaragaza ko Satani ariho koko.—1/11, ipaji ya 4-5.
Ni ba nde bari bagize “ubwoko bwitirirwa izina” ry’Imana Yakobo yavuze, nk’uko biri mu Byakozwe 15:14?
Bari Abakristo b’Abayahudi n’abanyamahanga Imana yari yaratoranyirije kuba ubwoko ‘butangaza mu mahanga yose imico ihebuje’ y’uwabahamagaye (1 Pet 2:9, 10).—15/11, ipaji ya 24-25.
Umugi wa Timgad wari ahagana he kandi se bamwe mu baturage baho bari bafite iyihe myifatire?
Timgad wari umugi munini w’Abaroma wari mu majyaruguru ya Afurika (ubu akaba ari muri Alijeriya). Hari amagambo yari aharatuwe ku ibuye ryataburuwe mu matongo yagaragazaga ibyo bamwe mu baturage baho bemeraga. Agira ati “ubuzima ni uguhiga, koga, gukina no guseka.” Ibyo bihuje n’ibivugwa mu 1 Abakorinto 15:32.—1/12, ipaji ya 8-10.


text:
Kwikinisha cyangwa se “Mastrubation” ni ingeso abantu benshi ku isi bagira cyane cyane urubyiruko kandi bakabikora bishimisha nyamara bigira ingaruka nyinshi ku mubiri w’umuntu.
Kwikinisha cyangwa se “Mastrubation” ni ingeso abantu benshi ku isi bagira cyane cyane urubyiruko kandi bakabikora bishimisha nyamara bigira ingaruka nyinshi ku mubiri w’umuntu.
Hari urubyiruko rwinshi rubikora rwumva ko ruri kwirinda indwara zandurira mu mibonano mpuzabitsina cyangwa se kugirango ibitsina byabo bikure neza, guhaza irari ry’umubiri nyamara si byo kuko ingaruka bigira ni zo nyinshi.
Kwikinisha ni iki?
Kwikinisha ni igikorwa cyo gukinisha igitsina gikorwa umuntu agamije kugera ku byishimo bye byanyuma, bikaba bikunze kubaho umuntu ari wenyine. Bishobora kuba ku gitsina gore cyangwa igitsina gabo.
Abahanga mu buzima bw’imyororokere bavuga ko uretse abantu, inyamanswa nazo zikinisha. Bakomeza kandi bavuga ko umubare mwinshi w’abantu bikinisha bakunda kubikora buri munsi mu gihe abandi babikora byibuze rimwe cyangwa kabiri mu kwezi.
Ese kwikinisha byaba biterwa n’iki?
Hari impamvu nyinshi zishobora gutera abantu kwikinisha,muri zo twavuga nka:
• Kwigunga no kuba wenyine bikanajyana no kuba waba uri kure y’umufasha wawe, nko ku bantu bari mu butumwa bw’akazi bamarayo igihe kimwe n’abari mu nzu z’imbohe.
• Kuba wahemukirwa n’uwo mwakundanaga ugasigara wumva wakwikemurira ikibazo uri wenyine.
• Kureba Film za Porono (Pornography) no kureba amafoto y’abantu bambaye ubusa.
• Kugira isoni no gutinya indwara zandurira mu mibonano mpuzabitsina.
• Ku bagore, gukora imibonano mpuzabitsina ntibarangize bituma bikinisha kugira ngo barangize.
• Hari n’abandi bagendera mu kigare cyane cyane nk’abanyeshuri ugasanga niba umwe abikoze n’abandi baramwiganye.
Ese waba uzi ibibi byo kwikinisha?
• Ku bahungu bituma igitsina kigorama bitewe n’ukuboko bakoresha bikinisha.
• Kuba bazinukwa abo badahuje igitsina kuko baba bumva bihagije.
• Kurangiza vuba mu gihe cy’imibonano mpuzabitsina.
• Ku bahungu, hari igihe bageraho bajya kunyara n’amasohoro akaza.
• Ku bakobwa cyangwa abagore byangiza rugongo kuburyo udashobora kurangiza keretse bikinishije.
• Guhorana umunabi no kwiheba.
• Ku bagabo byangiza intanga ngabo zikaba zaba ibihuhwe cyangwa ntizikorwe neza.
• Bishobora kwangiza ubwonko ugasanga umuntu arasusumira ndetse n’ingingo ntizikomere.
• Bishobora gutuma umutima utera nabi.
• Byangiza udutsi two mu bwonko ukaba waba umuntu uhubuka,utazi gufata ibyemezo.
• Bishobora gutera ubugumba ku bagabo.
• Bitera gusaza imburagihe.
• Bitera kubabara umugongo.
• Guhorana umunaniro ukabije,…………
Ese wabicikaho ute?
• Mbere na mbere banza wumve ko kwikinisha ari bibi kandi wiyemeje kubireka.
• Irinde kuba uri wenyine igihe kinini.
• Reka kureba filimi za poronogarafi ndetse n’amafoto y’abakobwa bambaye ubusa cyangwa se abasore bambaye ubusa.
• Gerageza gushaka ikintu uhugiraho nko gukora siporo, guhimba indirimbo, gushushanya,….
• Irinde kurara wenyine kuko iyo ubitekerejeho urikumwe n’umuntu utinya kubikora.
• Mbere yo kuryama reba ibintu ukora kuburyo unanirwa ugahita usinzira.
• Gerageza gushaka inshuti z’abo mudahuje igitsina ibi biragufasha cyane.
• Jya urya imbuto n’imboga zitandukanye kuko bituma umubiri ugira imbaraga bigatuma uhangana n’ingaruka zo kwikinisha.
• Gisha inama umuganga uzobereye mu buzima bw’imyororokere
Izi nama ni ingenzi kuko zagufasha kubicikaho,umubiri ugasubira uko wari umeze. Niba utarabicikaho iki ni cyo gihe ngo ugerageze izi nama, bishobora kugorana ariko birashoboka.
Wari uzi ko hari imiti myimerere yagufasha guhangana n’ingaruka zo kwikinisha?
Kwikinisha bigira ingaruka nyinshi ku buzima bw’ubikora, cyane cyane nko kubagabo, bashobora kurangiza vuba ndetse no gucika intege mu gihe cy’imibonano mpuzabitsina. Ikindi kandi n’ubwonko bushobora kwangirika.
Imiti isanzwe ntirabasha guhangana n’ingaruka zo kwikinisha. Gusa imiti yo mu rwego rwa food supplement ikorwa n’abashinwa niyo yonyine ishobora guhangana n’iki kibazo. Iyo imiti y’umwimerere yagufasha gusubirana , ukongera kumera nk’uko wari umeze mbere y’uko utangira ingeso yo kwikinisha.Iyi miti ikoze mu bimera, nta zindi ngaruka igira ku buzima bw’uwayikoresheje. Waba warahuye n’ingaruka zo kwikinisha duhamagare kuri 0782511532 tugufashe
Ibitekerezo
nonese abakobwa nabo barikinisha? Kanda hano umusubize
yooooooooooo impanvu itera kwikinisha Kanda hano umusubize
Nanjye Byajyaga bimbaho ariko kubwinama zanyunziza ndabiretse Kanda hano umusubize
murakoze kubwinama zanyu none kwikinisha byangiriza umunu mugihe kinganiki? kuva atangiye iyongesombi? Kanda hano umusubize
Nkeneye inkumi ikuze cg fillr mere karibu kuri sms cg whatsapp kuri 0739735970.Merci Kanda hano umusubize
nu.Ber yanjye. niy. 0727398049. l Kanda hano umusubize
nanjye. ngira. icyokibazo cyokwikinicha. mufache. kandi. iyongiye. gukora. imibonano. mpuzabitsi. na. cyireba. umukobwa. kucyibero. mpita. ndangiza Kanda hano umusubize
jew ntabwo biza binshikira ahubwo njye ndangiza vuba mumpanuye iki? Kanda hano umusubize
Muvandi Imana ishobora kugufasha Uramutse ushizeho imihati. 1)Banza wumve ko ari bibi; 2)Iyumvishe ko uri umuhungu mwiza nk'abandi. 3)Gerageza gukundana n'abandi mudahuje igitsi. 4)Ujye wiga ufite umwanya muto,ngo utagira igihe cyo kwikinisha. 5) Kunda sport, imbuto,imboga,kdi ugire inkoramutima ubibwira,ujye ikubaza aho ugeze ubirwanya(Iyi sha kera iyo nze). 6)Iyemeze kdi wishiremo ko uzabishobora. 7)Gaza Muhanga. Kanda hano umusubize
najye ngira ikibazo cyo kwikinisha natangiye mfite 14none mfite 22ese ubwo nzabyara? mumbabarire munsubizepe . Kanda hano umusubize
Ese Umukobwa Yikinisha Ate? Murakoze Kanda hano umusubize
we must protect our body in order to forget that bad behaviour. thanks Kanda hano umusubize
Murakoze cn kuko igihe kirekiregishize narumvis'ijambo "kwikinisha" ark ntazingo niki... nn kubwinama nziza mumpaye ndabashimye cn D imana ibafashe ndi Sabbat Singa en RDC Masisi Rubaya Kanda hano umusubize
Nukur Nashima Nakenguruk Kubantarinz Ingaruka Mbi Zukwikinish Nahoranikinish Non Kuva Ubundahindutsendabihevy Singisubir. Kand Muzemumpenizindingaruka Zishobor Kuvakuwikinish Nanjyengiy Kubiheba Muzemugir Ibihevyiz Imyakayos Kanda hano umusubize
Muri abajura hari ngo abatanga vigpower kwa rubangura muri Horaho on ibisambo bandiye 35,000 sinakira Kanda hano umusubize
Niba Utarakurikije, Inama WAhawe Sibyo Byatuma Ucira Urubanza Uwaguhaye, Umuti Ndetse Ninama Muvandimwe. Ikindi Kd Rwana Intambara Ucika Kucyaha Kuko Bizakubera Amahoro Ntakiza Kicyaha.. Urakoze Kanda hano umusubize
Nanone Nujya Kubikora Ujyutekeraza Ko IMANA Ikubona, NKumusambanyi Ntugatekereze Ko Utatsinda Iyonambara Yokwikinisha Birashoboka Pe! Niba Utinya Icyaha.. Kanda hano umusubize
eric ndayizeye nkaba mba igitega muburundi . nagira mbaze jew nar nfis ingeso yo kwikinish kandi nikinishije imyaka irenga itanu none k maze ukwezi narabihevye haringaruka mbi bizongirira? je nfise ubwoba k noba naramaze kuba ingumba Kanda hano umusubize
uno munyamakuru inkuru ye iteguye neza peee kdi ni ukuri ibyo ibikubiyemo byose Kanda hano umusubize
uno munyamakuru inkuru ye iteguye neza peee kdi ni ukuri ibyo ibikubiyemo byose Kanda hano umusubize
None Twakora Iki Kugira Twirinde Ivyerekeye Kwikinisha ? Ndi Eric Niyonkuru Guturuka Ingozi Mu Burundi Kanda hano umusubize
MURAKOZE KUBW'IYI NKURU Kanda hano umusubize
nikobyumva Kanda hano umusubize
Ubundi izo ngaruka ziza kumuntu ryari? Ese ababikora gake ngo ntabwo ingaruka zibageraho Vuba? Kanda hano umusubize
Mubamwishakira agafaranga sukuvura koharaho natanze 25000fr bakampa imiti sigirikimarira ? Kanda hano umusubize
GOD be with us in order to protect bad behavior like dat Kanda hano umusubize
MURAKOZE PE Kanda hano umusubize
Nitwa Kalisa Nanjye nigeze kugira icyo kibazo bintera kugira uburwayi bwo kurangiza vuba. Byajyaga bituma ndeba umukobwa wambaye mini cg ikibero gusa nkahita nirangirizaho. Uriya mumama ufite numero ya 0782511532 yaramfashije ubu narakize ndetse n'ibyo kwikinisha mbicikaho. Nawe niba ugifite icyo kibazo uzamuhamagare kuri 0782511532 agufashe uzakira burundu Kanda hano umusubize
Ndashimye Impanuro Muduhaye Kuko Nanj Bikunze Kunshikira Nkikinisha Ariko Ntabwo Narinzi Ko Bifise Ingaruka Mbi. Kanda hano umusubize


text:
Umushumba mukuru w’Itorero rya Patmos of Faith Church, Prophet Bosco Nsabimana yabwiye abayoboke b’itorero rye ku munsi wa mbere w’amateraniro yabereye muri Hoteli Umubano bakunze kwita Merdien ko yiteguye kubageza kure ndetse ko itorero rye uretse kubageza muri hoteli, rizabageza no mu ijuru.
Ibi yabitangaje kuri iki cyumweru tarili 13 Gicurasi 2018, mu materaniro ya mugitondo yabereye muri hoteli Umubano benshi bakunze kwita Hoteli Merdien, ari na bwo bwa mbere bari bateraniye muri iyi hoteli nyuma yo gufungirwa urusengero bakamara igihe kinini badaterana.
Prophet Bosco yagize ati: “Birashoboka ko ari ubwa mbere ugeze muri hoteli Merdien,…Patmos izakugeza hose no mu ijuru rya Yesu, narababwiye ngo mwebwe nzagenda mbakura Nyabugogo, mbazamura Yahamaha (ku Muhima),…ubu turimo turegera ikibuga cy’indege, aho tujya ni heza.”
Ibi arabivuga mu gihe abakirisito b’iri torero bari bamaze igihe badaterana bitewe nuko urusengero bahoze basengeramo ruherereye ku Muhima mu karere ka Nyarugenge rwafunzwe n’inzego za Leta kubera ko rutujuje ibyangombwa bisabwa insengero zemewe mu Rwanda.
Ubuhanuzi bwo kubaka urusengero rudasanzwe.
Pasiteri Alice Mwiza, wari waturutse mu gihugu cya Uganda yahawe umwanya maze avuga ko akunda gukurikirana umushumba w’itorero rya Patmos of Faith, ndetse avuga ko iri torero ahamya ko rigiye kubaka urusengero rwiza cyane. Ati: “Ndashima Imana ko muri hano, mumaze igihe mudasenga narabyumvishije, ariko iyo ikintu cyabaye mu gihugu cyangwa mu muryango hari ikindi kintu cyiza kiba kirimo kuza kiruta icyari gihari, ubu mugiye kubaka urusengero rukomeye cyane, kandi rwiza,…ubu mugiye kubaka amatorero y’imbaraga, kuburyo muzajya muparika (imodoka) hasi mugasengera hejuru.”
Prophet Fire nyuma yaje guhaguruka agaruka kuri ibi Pasiteri Alice yari amaze kuvuga ati: “Mwumvishe ubuhanuzi bwamaze kuza ko tugiye kubaka urusengero, rumeze kuriya, kandi ikiziyongeraho ruzaba ruri abantu hajyanye n’igihe, ibyo byose birimo gukorwa….
Yavuze mu ngendo agenda akorera hirya no hino ko aba agiye kurahura ubwenge. Ati:”….buriya iyo umuntu yuriye indege aba agiye kureba iby’ahandi, akareba ibyo yakigirayo, ibyo yamenyayo, ibyo yazanayo ariko cyane cyane bishingiye ku iterambere ry’umurimo w’Imana kuko njye ntabwo nshuruza, nta kindi kinjyana ni ijambo ry’Imana.”
Gushinga itorero muri America.
Prophet Bosco yakomeje asobanura ko mu minsi amaze atari mu rwanda yari ari mu butumwa bwiza bwo kwamamaza inkuru ya Yesu muri Leta Zunze ubumwe za Amerika ndetse avuga ko gahunda zo gushingayo itorero azigeze kure.
Yagize ati: “Hashize igihe kitari gitoya ntari mu Rwanda, nari ndi mu butumwa kandi bwiza, bw’amahoro bw’ijambo rya Yesu, kuko Yesu yaravuze ngo mujye mu mahanga mwigishe ubutumwa mwiza bw’amahoro, mwigishe abantu bamenye Yesu, bave mu byaha, nahuye n’abarokore benshi kandi harimo nka batanu bavuye muri Patmos bari hariya muri America,kandi gahunda ihari nuko dutangizayo itorero ndetse byaratangiye mu rwego rw’ubuyobozi,… tuzareba igishoboka dusubireyo kugirango twimike abashumba kandi bifite imbaraga,….abatarambonye mumenye ko ari iyo gahunda nari ndimo.”
Prophet Fire yashimiye abakirisitu b’itorero rya Patimos ko bihanganye mu giha bamaze badaterana bakaba bagejeje igihe cyo kongera guterana. Yabashimiye ko bakomeje gusengera mu ngo zabo kuko gusenga ari umuco mwiza ku mukirisito.


text:
Umuhanzi Martin Baruta agarukanye imigabo n’ Imigambi mishya mu Ivugabutumwa akora nyuma y’umwaka 1 Acecetse.
Yanditswe na Imanishimwe Dieudonne February 28, 2017
Martin Baruta umuhanzi uririmba indirimbo zihimbaza aratangaza imigabo n’ imigambi mishya agarukanye nyuma y’ umwaka 1 acecetse, igiye kumufasha gusakaza ubutumwa bwa kristo biciye mu ndirimbo zizagaragara kuri album 3 […]
Martin Baruta umuhanzi uririmba indirimbo zihimbaza aratangaza imigabo n’ imigambi mishya agarukanye nyuma y’ umwaka 1 acecetse, igiye kumufasha gusakaza ubutumwa bwa kristo biciye mu ndirimbo zizagaragara kuri album 3
Mu kiganiro Umuhanzi Martin Bruta yahaye ikinyamakuru IBYIRINGIRO.RW atangaza icyatumye kumara umwaka wose atagaragara mu ruhando rwa Muzika ya Gospel mu Rwanda , n’ imihabo n’ imigambi yaba afitiye abakunzi b’ umuziki akora uhimbaza Imana yagize ati “ narimaze umwaka wose ntashyira ahagaragara ibihangano bayanjye ku mpamvu z’ akazi ,Naherukaga gukora indirimbo mu mwaka wa 2013 .
Mu mwaka wa 2015 ku cyifuzo cy’ abakunzi banjye bari barambuze nabamurikiye indirimbo yitwa ‘Uri Imana y’ Amajwi ikorerwa muri studio ukomeye ya Futur Record kwa Producer David yakomeje kugenda yakira ubutumwa buvuye hirya no hino bw’ abafashijwe n’ iyi ndirimbo mu mwa wa 2016 mu kwezi kwa 11 nibwo nakoze indirimbo nise “Haleluya naririmbanye n’ abahanzi nka Thacient Titus , Jolie na Fofo, “ ya Audio ikorerwa muri Studio The saunds na Bob Pro Yishimirwa n’ bantu benshi ubu nkaba naje kubageza amashusho yayo twakoze yiyi ndirimbo muri uyu mwaka wa 2017 nabwira abakunzi banjye ko ubu ibyari bimpugije byagabanutse ubu ngiye gukomeza gushyira ahagaragara ibihangano byanjye bizagaragara kuri Album yanjye ya 3 ndigutegurira abakunzi banjye “
Umuhanzi Martin Baruta n’ umukristo mu Itorero rya Adepr Paruwasi ya Nyarugunga , umudugudu wa Nyarugunga waherukaga gushyira ahagaragara indirimbo mu mwaka wa 2013 kugeza ubu afite Album 2 yise “ Ninde Gitare , Niyo mpamvu Nzahora ngushima , zikubiyemo indirimbo zifite ibutumwa bwakunzwe na benshi bugakora ku Mitima y’ abantu .
ubu yasubije ibibazo byinshi abakunzi be bibazaga ashyira ahagaragara amashusho meza cyane y’ indirimbo yise” Haleluya “akaba yizeza abakunzibe ko abategurira byishi cyane muri uyu mwaka kuko ategnya gukora Tourne izenguruka igihugu cyose cy’ U Rwanda arikumwe n’ abahanzi 20.
KANDA HANO UREBE VIDEO Y’ INDIRIMBO NSHYASHYA YA MARTIN YISE ” HALELUYA ”
IBYIRINGIRO.RW


text:
Bimwe mu biranga ba Ethan
Ethan ni izina rigezweho muri iyi minsi, usanga abantu baharaye kuryita abana babo.
Ethan ni umuntu ukunda guteta aba yumva ko abantu bose bamufitiye impuhwe. Iyo bigeze ku babyeyi be aba yahindutse nk’uruhinja kandi wenda ari umuntu mukuru.
Iyo agize ikintu akora kikagerwaho arishima akumva rwose buri wese yabimenya ndetse akamushimira.
Iyo yumva akunze ikintu niyo abandi baba babona kitamukwiriye kugikora, Ethan aragikora atitaye ku nkurikizi.
Kuva mu bwana bwe Ethan aba ari umuhanga ucukumbura kandi ureba kure. Akunda kurimba, kugaragara mu bandi no gutemberana n’inshuti.
Inenge ye ni uko ushobora kumuyobya mu buryo bworoshye kuko hari ubwo agendera mu kigare akaba yakora n’ibyo atemeraga.
Ethan ni umuntu ukunda kwiga ubuvuzi, ubucamanza, ubugenzuzi n’ibindi akora akabona koko yashyizemo ubwenge bwinshi.


text:
Mu kiganiro n’abanyamakuru cyo kuri uyu wa Gatanu, tariki 14 Ukwakira 2016, Minisitiri Nyirasafari yagarutse ku babyeyi babyara abana bakiyambura inshingano zo kubarera bigatuma bajya kuba inzererezi mu mihanda.
Yavuze ko imiryango irimo guteshuka ku nshingano zayo bikagira ingaruka ku bana bava mu mashuri, bakishora mu biyobyabwenge, abakobwa bagahohoterwa, bagaterwa inda, bigatuma ahazaza h’u Rwanda hangirika.
Minisitiri Nyirasafari yavuze ko nta mubyeyi ukwiye kubyara ngo arereshe umuhanda.
Yagize ati “Umwana agomba kurererwa mu muryango, akahakurira. Ntabwo umubyeyi akwiye kubyara ngo arereshe umuhanda, umuntu akwiye gutandukana n’inyamaswa ni yo ibyara ikajugunya. Umubyeyi agomba kumenya ko yabyaye kandi agomba kurera.”
Yakomeje avuga ko kuba imiryango yarateshutse ku nshingano zayo ari cyo cyatumye hategurwa ubukangurambaga bw’umuryango buzabera mu Turere twose tw’igihugu bukazatangira ku itariki ya 15 Ukwakira kugeza kuwa 25 Ugushyingo 2016.
Buzatangirizwa mu Karere ka Nyaruguru,mu Murenge wa Cyahinda, mu Kagari ka Cyahinda mu Mudugudu wa Kinyaga, buhuzwe no kwizihiza Umunsi Mpuzamahanga w’Umugore wo mu cyaro n’Umunsi Mpuzamahanga w’Umukobwa.
Bimwe mu bikorwa bizibandwaho muri ubu bukangurambaga bufite insanganyamatsiko igira iti “Twubake umuryango ubereye umwana”, ni ugukangurira ababyeyi kurushaho kwita ku burere bw’abana babo, n’abagore kwitabira ibikorwa by’iterambere n’ibindi.
Minisitiri Nyirasafari yasobanuye ko ubu bukangurambaga buzatuma ababyeyi bongera kwibutswa uko bakubahiriza inshingano zabo bakita ku bana babo kugira ngo bakure neza.
Ati “Turashaka ko ababyeyi baba ababyeyi beza, batari gito bita ku bana babo bakabaha uburenganzira nkenerwa kugira ngo bakure kandi babeho neza.”
Zimwe mu mpamvu nyamukuru Minisiteri y’Uburinganire n’Iterambere ry’Umuryango yasanze zituma abana bajya mu mihanda harimo ubukene, amakimbirane, ababyeyi batita ku nshingano n’ibindi.
Muri uyu mwaka w’ingengo y’imari uturere twasabwe gushyira mu mihigo yatwo gusubiza mu miryango abana bari mu bigo byakira inzererezi n’abari mu mihanda.


text:
Meghan markle wahoze ari umukinnyi wa filimi ariko akaba agiye gukora ubukwe n’igikomangoman cyo mu Bwongereza Harry,yashinjwe na musaza we bavukana ku mubyeyi umwe ko yakize akibagirwa umuryango we ndetse atigeze agira uwo atumira mu bukwe bwe buri kuvugisha benshi ku isi.
Uyu musaza wa Meghan Markle witwa Thomas Jnr w’imyaka 51, yavuze ko uyu mukobwa yitandukanyije n’umuryango we kuko nta muntu n’umwe yatumiye mu bukwe bwe buteganyijwe ku wa 19 Gicurasi uyu mwaka.
Musaza wa Meghan yamwise ikigwari
Yagize ati “Yibagiwe burundu aho yavuye ndetse umuryango we yawuciyemo ibice.Meghan yahoraga yigira umuntu mwiza ufasha abandi nyamara ibyo byose ntiyigeze aikorera umuryango we.Yageze ku gasongero k’ubuzima bwe gusa ibyo ari gukora ni ubuswa.yatangaje ko yifuza kuba nka Diana gusa ntiyabigeraho kuko Diana yari intwari ishimwa na buri wese gusa we ageze aho kwihakana umuryango we.”
Thomas Jnr yatangaje ko aheruka guhura na mushiki we Meghan Markle mu mwaka wa 2011 ubwo bahuriye mu muhango wo gushyingura nyirakuru witwaga Doris.
Meg na Prince Harry bagiye gukora ubukwe bw’agatangaza
Meghan Markle n’igikomangoma Harry batumiye abantu bagera kuri 600 aho uyu mukobwa w’imyaka 36 mu muryango we yatumiye se na nyina gusa.
Meghan Markle yanze gutumira abavandimwe be
Benshi bashinje igikomangoma Harry ko cyagize uruhare rukomeye mu gutuma uyu wenda kuba umugore we yirengagiza bene wabo,akanga kubatumira mu bukwe.


text:
Ni igitaramo Patient Bizimana yise Easter Celebration Concert 2017 cyitabiriwe n’abantu hafi ibihumbi bitanu, kibera Radisson Blu Hotel & Convention Centre kuva saa kumi n’ebyiri kugeza saa yine n’igice z’ijoro aho kwinjira byari 5000 Frw mu myanya isanzwe ndetse na 10,000Frw muri VIP na 20,000Frw muri VVIP.
Muri iyi nkuru Inyarwanda.com igiye kubagezaho ibintu 10 byagenze neza muri iki gitaramo cya Patient Bizimana kuva mu mitegurire yacyo kugeza ku migendekere yacyo, kuko ibinengwa ari bicye, turaza no kubagezaho ibintu 7 bitagaragaye neza muri rusange ndetse bikaba byaba byiza cyane ubutaha habayeho impinduka mu gihe nyiri igitaramo yaba abona bikwiye cyangwa ari ngombwa. Ibi tugiye kubagezaho ni ibijyanye n'uko umunyamakuru wacu abibona, gusa hari abandi nabo bahuje.
Ibintu 10 byo gushimwa mu gitaramo cya Patient Bizimana
1 Gutumira abahanzi bakunzwe kandi bafite ubuhamya bwiza
Yaba mu gitaramo cyabaye umwaka ushize aho Patient Bizimana yari yatumiye Solly Mahlangu wo muri Afrika y'Epfo ndetse no muri uyu mwaka wa 2017 aho yatumiye Marion Shako na Apotre Apollinaire, aba bahanzi bose iyo ukurikiranye amakuru yabo usanga bafite ubuhamya bwiza yaba mu itangazamakuru ndetse no mu matorero babarizwamo. Ibi ni bimwe mu byatumye abakristo batari bacye bo mu Rwanda bishimira cyane gutaramana n’aba bahanzi, bafatanya nabo guhimbaza Imana kuri pasika.
2 Gusobanurira abahanzi batumiwe baturutse hanze amateka y’igihugu
Mbere y’uko igitaramo cya pasika kiba, Patient Bizimana yafashe abahanzi yatumiye abajyana ku rwibutso rwa Jenoside rwa Kigali ruri ku Gisozi, basobanurirwa amateka y’u Rwanda mbere y’ubukoroni, mu gihe cy'ubukoroni, nyuma y'ubukoroni, mu gihe cya Jenoside yakorewe abatutsi ndetse na nyuma yaho. Ibi byafashije aba bahanzi kumenya neza u Rwanda n’abanyarwanda, bashima Imana kubw’aho u Rwanda rugeze mu iterambere nyuma ya Jenoside yakorewe abatutsi muri Mata 1994 yahitanye inzirakarengane zisaga miliyoni imwe.
3 Gufata umwanya wihariye wo gusengera igitaramo
Ntibikunze kubaho ku bahanzi benshi kuko hari abo usanga ahanini bategura ibitaramo bagamije kwishimisha, bene aba ntibakunze gufata umwanya wihariye wo gusengera igitaramo bafite. Amakuru yizewe agera ku Inyarwanda.com ni uko Patient Bizimana mbere yo gukora igitaramo cye, yafashe umwanya wihariye amara iminsi itari micye atarya atanywa aho yari arimo gusengera igitaramo cye.
Ibi Patient yanabikomojeho ubwo yabazwagwa n’abanyamakuru niba azi umubare w’amatike yagurishijwe mu gitaramo cye,abasubiza muri aya magambo “Hoya njyewe ntabwo njya mu matike, njyewe njya gusenga”. Hano Patient yashatse kuvuga ko atari ashyize umutima ku matike yacurujwe ahubwo ko kwereka Imana gahunda zose z’igitaramo cye ari byo yahaye umwanya munini.
4 Kwamamaza no gukorana neza n’itangazamakuru
Patient Bizimana ni umwe mu bahanzi bamaze gusobanukirwa akamaro k'itangazamakuru kugeza ubu akaba akorana neza n’itangazamakuru muri gahunda z’ibitaramo bye. Igitaramo cye yakoze uyu mwaka, yacyamamaje mu bitangazamakuru bitandukanye bya hano mu Rwanda ndetse no ku mbuga nkoranyambaga. Ibi n’abandi bahanzi bakwiye kubimwigiraho. Si ibyo gusa ahubwo Patient Bizimana yagiye no mu matorero atandukanye ahamagarira abakristo kuzifatanya na we kuri pasika.
5 Ubufatanye n’ubwitabire bw’abahanzi
Mu gitaramo cya Patient Bizimana hari abahanzi benshi mu bakora umuziki wa Gospel yaba abakizamuka ndetse n’abafite amazina azwi. Si ukwitabira gusa ahubwo abahanzi bagaragaje ubufatanye muri iki gitaramo, bafasha cyane Patient Bizimana mu myiteguro y’igitaramo cye yaba muri Repetition ndetse no mu yindi myiteguro ijyanye n’imiririmbire.
Bamwe muri bo hari Aline Gahongayire, Tonzi, Aime Uwimana, Simon Kabera, Cubaka n'abandi. Hari bamwe mu bahanzi banaramuherekeje bajyana kwakira Apollinaire na Marion Shako ku kibuga cy’ingede i Kanombe, bajyanya ku rwibutso rwa Gisozi n’ahandi. Ku munsi w’igitaramo nabwo hari abo wabonaga barimo gushyashyana, buri umwe ukabona akora nk’uwikorera. Ubu bufatanye no kwitabira igitaramo cye ni ikintu cyo kwishimirwa.
6 Kubahiriza amasaha yo gutangira
Ikindi umuntu atabura gushimira cyagaragaye mu gitaramo cya Patient Bizimana ni uburyo igitaramo cyatangiye ku isaha yatangajwe mu itangazamakuru, ibintu bidakunze gukorwa n’abahanzi benshi kuko usanga bica nkana amasaha yo gutangira. Saa kumi n’ebyiri n’iminota micye ni bwo igitaramo cya Patient Bizimana cyatangiye, gusa hari abumvaga cyatinze gutangira kuko bahageze kare cyane nka saa kumi n’imwe, batanguranwa imyanya yo kwicaramo.
7 Gukoresha indirimbo nyinshi za pasika
Abatari bacye bishimiye ko muri iki gitaramo hakoreshejwe indirimbo nyinshi za pasika na cyane ko wari umunsi wo kwizihiza pasika. Patient Bizimana yaririmbye indirimbo ze bwite zivuga kuri pasika, aririmba iz’abandi bahanzi bagenzi be ndetse anaririmba izo mu gitabo za pasika, byishimirwa na benshi kuko babashije kuramya no guhimbaza Imana mu ndirimbo za pasika ku munsi basanzwe bizihizaho kuzuka kwa Yesu Kristo.
8 Ubwitabire bw’abakristo benshi ba Restoration
Mu bihumbi hafi ibihumbi bitanu byitabiriye iki gitaramo, wanyuzagamo amaso ukabonamo abakristo batari bacye bo muri Restoration church. Ibi ni ibyo kwishimirwa kuko aba bakristo bagaragaje umutima mwiza wo gushyigikira mugenzi wabo basengana. Biba bibabaje iyo umuhanzi runaka akoze igitaramo, wareba mu bantu bacyitabiriye ukaburamo abakristo basengana, bihita bigaragaza ko n’ubundi baba batabanye neza cyangwa se ubuhamya bwe bukemangwa.
9 Umutima wo gushyigikira abahanzi uri muri Apotre Masasu
Apotre Masasu ni umwe mu bapasiteri bakomeye hano mu Rwanda akaba ari umuyobozi wa Restoration church ku isi. Ni umwe mu bitabiriye igitaramo cya Patient Bizimana dore ko ari umukristo we ndetse si ubwa mbere kuko n’ubushize muri 2016 nabwo yari ahari. Ntabwo kandi uyu mushumba yitabiriye gusa igitaramo cya Patient ahubwo yagiye anitabira ibitaramo by’abandi bahanzi bo mu itorero rye aho twavuga mu gitaramo cya Liliane Kabaganza, igitaramo cya Israel Mbonyi n’abandi. Ibi ni ibishimangira ko Apotre Masasu afite umutima wo gushyigikira abahanzi bahimbaza Imana by’umwihariko abo muri Restoration church.
10 Ubwitabire bw’abapasiteri b’amatorero atandukanye
Ntabwo abapasiteri bakunze kwitabira ibitaramo by’abahanzi ku giti cyabo mu gihe usanga abapasiteri bakenera cyane abahanzi bakabatumira mu biterane byabo no mu nsengero bayobora ariko abahanzi bakora ibitaramo ukabona abapasiteri bigize ntibindeba. Mu gitaramo cya Patient hari hamwe mu bapasiteri b’andi matorero aho twavuga nka Bishop Rugagi, Rev Baho Isaie, Bishop Dieudonne Vuningoma wahoze yungirije Apotre Gitwaza n’abandi. Nubwo ari mbarwa ariko ni ibyo kwishimirwa ubwo abapasiteri batangiye kujya bitabira ibitaramo by’abahanzi ba Gospel hatitawe ku itorero babarizwamo.
Ibintu 7 bitagaragaye neza muri iki gitaramo cya Patient Bizimana
Mu by’ukuri, mu gitaramo cya Patient Bizimana, ibyagenze neza ni byo byinshi, gusa ni na byiza ko ibitaragenze neza byakosorwa ubutaha. Hano tugiye kubagezaho ibintu 7 Inyarwanda yabonye bitagaragaye neza. Ibi si ihame kuko buri wese afite uko yabonye ibintu, ushobora kuba nawe ufite uko wabibonye, gusa ibi tugiye kubagezaho ni ibyagarutsweho n’abantu batari bacye aho bavugaga ko bitagenze neza.
1 Kwakira nyuma no guha iminota micye umuhanzi w’umunsi mu batumiwe
Marion Shako wari utegerejwe na benshi muri iki gitaramo, ku isaha ya Saa Yine n’iminota 17 (22h 17pm) ni bwo yageze kuri stage ahera ku ndirimbo ‘Nasonga mbele’, yishimirwa na benshi, aririmba izindi ndirimbo ze ebyiri zonyine ahita asubira kwicara. Kuba uyu muhanzikazi ari we wari umuhanzi w’umunsi mu batumiwe, byari kuba byiza cyane iyo bamwakira mu masaha yo hagati ndetse bakamuha indirimbo nyinshi bitewe nuko hari benshi bari bahurujwe no gutaramana nawe.
2 Abapasiteri bayobora amatorero akomeye ntibariyumvamo kwitabira ibitaramo by’abahanzi
Nubwo abapasiteri batangiye kujya bitabira ibitaramo by’abahanzi, ntabwo biragera ku rwego rushimishije. Byongeye, biragoye kubona umupasiteri ukomeye yitabiriye igitaramo cy’umuhanzi utabarizwa mu itorero rye. Ikindi ni uko hari amakuru avuga ko abapasiteri bakomeye (twivugire aba ba Apostle n’aba Bishops) bayobora amatorero akomeye n'azwi cyane mu itangazamakuru, badakunze guhuza no kumvikana bikaba akarusho ku bijyanye no gushyigikira abahanzi kuko usanga bigira ntibindeba bagatererana abahanzi ari naho abahanzi bamwe bahera batunga agatoki abapasiteri bakavuga ko batajya baha agaciro abahanzi.
3 Kudateganya imyanya ihagije y’abanyacyubahiro
Ikindi kintu kitagaragaye neza mu gitaramo cya Patient Bizimana ni uburyo hatateganyijwe imyanya ihagije y’abanyacyubahiro. Iyo habaga haje umunyacyubahiro batari biteze ko ari buze, byatwaraga umwanya kugira ngo bamuhe umwanya w’icyubahiro wo kwicaramo kuko babanzaga guhagurutsa abantu bamwe na bamwe kugira ngo haboneke umwanya wo kwicazamo umunyacyubahiro wabaga aje nyuma.
Ibi byarabaye, umunyacyubahiro umwe atinzwa hanze ku mpamvu z'uko bari barimo kumushakira aho yicara na cyane ko intebe zari zateguwe hagendewe ku mazina y'abanyacyubahiro batumiwe nkuko amakuru agera ku Inyarwanda abivuga. Ubutaha byaba byiza, hagiye hateganywa imyanya ihagije y’abanyacyubahiro yaba abatumiwe ndetse bagateganya n’iyo abashobora kuza batunguranye kuko bimaze kugaragara ko ibitaramo bya Gospel bifite abakunzi benshi mu ngeri zitandukanye.
4 Gukoresha indirimbo nke kuri album nshya yamuritswe
Ntabwo nanone byagaragaye neza kubona Patient Bizimana aririmba indirimbo imwe gusa mu zigize Album ye nshya ya gatatu yamuritswe muri icyo gitaramo. Ni Album yise ‘Ibihe byiza’ yatunganyijwe na Pastor P ikaba igizwe n’indirimbo 8. Patient Bizimana yaririmbye indirimbo imwe gusa ari yo ‘Igitambambuga’, mu gihe hari benshi mu bakunzi be bari bafite inyota n’amatsiko yo kumva zimwe mu ndirimbo zigize iyo album ye nshya.
5 Gusoza igitaramo bwije cyane
Igitaramo cyamaze amasaha ane n’igice dore ko cyatangiye saa kumi n’ebyiri z’umugoroba kigasozwa saa yine n’igice z'ijoro. Gusoza igitaramo hafi saa tanu, ntabwo byishimiwe na benshi kuko ari na byo byatumye abatari bacye bataha mbere y’uko Marion Shako ajya kuri stage. Nubwo ku munsi wakurikiye igitaramo wari umunsi w’ikiruhuko, abantu bari bakeneye gutaha kare bakaruhuka na cyane ko kuri iyo pasika (ku Cyumweru) bari biriwe mu materaniro.
Ikindi nuko abataha kure y’ahabereye igitaramo (Convention Centre), ubwo twavuga nk’i Kabuga, Nyamirambo, Nyacyonga, Ruyenzi n’ahandi bari bakeneye gutaha kare kereka wenda iyo haba hari imodoka zateguwe zo kugeza abantu mu bice batahamo. Ubutaha amasaha yo gusoza nayo yazajya yitabwaho, ntihabeho gutinza gahunda zimwe na zimwe ahubwo hakabaho gucunguza uburyo umwete.
6 Kudashyiraho umwanya wo gutura cyangwa uwo gushyigikira umuhanzi
Nubwo mu materaniro abakristo baba batuye, hari abasanga byari kuba byiza cyane iyo mu gitaramo cya Patient hashyirwaho umwanya wo gutanga amaturo na cyane ko ku bakristo ari ihame kujyana ituro mu nzu y’Imana (ahateraniye abantu barimo gusenga). Nubwo hari abantu batemera ibyo gutura mu bitaramo, ntabwo wakwiyumvisha ukuntu igitaramo cyasojwe hatabayeho umwanya wo gushyigikira umuhanzi ku gikorwa cyiza yakoze kuri pasika agakora ku mitima ya benshi ndetse byongeye akaba yari yashyize hanze album nshya yari ikwiye kumurikirwa abantu nabo bakamushyigikira bayigura.
7 Gukoresha iminota myinshi mu kubwiriza
Mu gitaramo cyo kuramya no guhimbaza Imana, benshi baba bafite inyota yo kuramya Imana mu ndirimbo. Nubwo ijambo ry’Imana ari ingenzi kuryumva, hari abavuga ko atari byiza gushyiraho umwanya wo kubwiriza mu gitaramo cyo kuramya Imana. Mu by’ukuri kubwiriza birakwiye ndetse hari benshi bifasha mu buryo bw'Umwuka, gusa kuba Apotre Masasu yarakoresheje iminota hafi 40 mu kubwiriza, ntabwo bamwe babyakiriye neza. Abo twaganiriye nyuma y’igitaramo cya Patient Bizimana bavuze ko umubwiriza aba adakwiye kurenza iminota 15 cyangwa 20 yo kubwiriza mu gitaramo cyo kuramya no guhimbaza Imana kuko ngo umubare munini uba wazanywe no kumva ubutumwa bwiza mu ndirimbo.
KANDA HANO UREBE AMAFOTO Y'UKO IKI GITARAMO CYA PATIENT BIZIMANA
REBA HANO MU MASHUSHO UKO IGITARAMO CYAGENZE


text:
Burera: Abayobozi b’imidugudu barahwiturwa mu kumenya kubungabunga umutekano
Umuyobozi w’akarere ka Burera, Sembagare Samuel, arasaba abayobozi b’imidugudu yo muri ako karere guha agaciro ikayi y’umudugudu bandikamo abaraye mu mudugudu batahasanzwe ndetse n’abataharaye bahasanzwe mu rwego rwo kubungabunga umutekano.
Semabagare abwira abo bayobozi ko ari inshingano yabo kumenya abantu bose bagize umudugudu bayobora kuburyo hagize uhava akagenda cyangwa uhaza babimenya bwangu bakamwandika mu ikaye y’umudugudu kugira ngo bamenyekane.
Uyu muyobozi abwira abayobozi b’imidugudu bo mu karere ayobora ko ibyo bigomba kubahirizwa mu rwego rwo kubungabunga umutekano.
Agira ati “Ni ukuvuga ngo uwo uzandika muri iyo kaye ni udasanzwe arara mu mudugudu cyangwa utawurayemo kandi asanzwe aba muri uwo mudugudu…(umuyobozi runaka) ashobora kuza ati ‘munyereke ikaye y’umudugudu, abaraye hano batari basanzwe baharara’…nuba udafite ayo mazina y’abo bantu uzagira ingaruka. Kuko uzaba wabakingiye ikibaba.â€
Sembagare akomeza abwira abo bayobozi b’imidugudu ko bagomba kubwira abaturage bayobora bakajya bandikisha mu makayi y’umudugudu abashyitsi bose baje kubasura.
Uyu muyobozi abwira abo bayobozi kandi ko umuntu wese uvuye mu mudugudu bayobora bagomba kumenya impamvu imujyane.
Agira ati “…umuntu wagiye utaraye mu mudugudu wawe kandi asanzwe araramo ugomba kumenya impamvu, yagiye he? Niba yagiye, anyura ku mupaka bakamuha impapuro za ngombwa. Bakamenya aho agiye, yagira n’ibibazo tukaba twamutabara.â€
“Ariko umuntu agiye, wowe ugatanga raporo ngo ni bizima kandi ufite abasore 10 bagiye, ubwo se uba uri umuyobozi muzima? Inka zo, waba ufite inka 50, umushumba mwiza arara akinze gusa atazi ko za nka zaje zose?…nawe muyobozi abaturage bawe ni wowe ubayobora.â€
Uyu muyobozi kandi akomeza abwira abayobozi b’imidugudu gupanga amarondo neza kandi abaturage bakayarara. Umuturage utari burare irondo agatanga impamvu ifatika.
Akarere ka Burera gaturiye umupaka ugabanya u Rwanda na Uganda ndetse na Repubulika Iharanira Demokrasi ya Kongo. Ibyo bituma muri ako karere haba urujya n’uruza rw’abantu bajya cyangwa bava muri ibyo bihugu.
Rimwe na rimwe hari igihe abantu baza muri urwo rujya n’uruza baba nta byangombwa bafite kuburyo hari n’igihe bashobora guhungabanya umutekano kuko baba batazwi. Ubuyobozi bukora ibishoboka kugirango urwo rujya n’uruza rutazaba intandaro yo guhungabana k’umutekano w’u Rwanda.


text:
Habineza Emmanuel atuye mu mudugudu wa Barija A akagari ka Barija umurenge wa Nyagatare. Yanditsweho ari mu kiciro cya 3 n’abantu 7 kandi we ngo afite abantu 6.
Yishyuriye ubwisungane mu kwivuza abantu 6 ageze kuri RSSB bamubwira ko abanza kwishyurira n’undi usigaye kuko agaragara mu bamwanditseho.
Byatumye umwana we ufata imiti ya buri munsi kubera uburwayi bwo mutwe ayibura icyumweru kirashize.
Ati “ Banyanditseho abantu benshi mbajije kuri mutuelle bambwira ko njya mu kagari bakabihindura. Nabasabye guha umwana imiti baranga kuko indi yashize barabyanga kandi narishyuye ikosa ryakozwe n’abanditse ibyiciro.”
Musabyemariya Domitille umuyobozi w’akarere ka Nyagatare wungirije ushinzwe imibereho myiza avuga ko iki kibazo kigomba gukemurwa byihutirwa n’ubuyobozi bw’inzego z’ibanze kuko amabwiriza ahari.
Agira ati “ Yihutire kujya ku kagari, bamuhindurire abanyamuryango byihuse, RSSB imufashe abone amakarita avuze umuntu we. Nta mpamvu yatuma agakosa gato gahagarika ubuzima bw’umuntu.”
Ahafatirwa amakarita mashya ya RSSB abantu baba ari benshi barenze ubushobozi bw’abakozi batanga iyo serivise.
Ku kigo nderabuzima cya Nyagatare bamwe bararana izamu n’umukozi urishinzwe ngo bucye baherwaho.
Gutinda guhabwa serivise ngo byatumye bamwe basiba umunsi bakabonanye n’abaganga.
“Nagombaga kubonana na muganga tariki ya mbere Kanama, none Rendez Vous yarangiye maze iminsi 4 nshaka ikarita yo kwivurizaho buri gihe ntahira aho.” Umubyeyi waganiriye na Kigalitoday.
Barifuza ko RSSB yakongera abakozi kuko 2 bahari baganzwa n’ubwinshi bw’abantu dore ko nabo kenshi ngo bataha saa yine z’ijoro.
Ntitwabashije kubona umuyobozi wa RSSB mu Karere ka Nyagatare ngo agire icyo avuga ku mitangire ya serivise ikemangwa kuko atitabye cyangwa ngo asubize ubutumwa bugufi twamwandikiye.
Dukurikire ukanda kuri Like
Ibitekerezo ( 1 )
Njyewe mbona ikibazo cy’icyiciro cy’ubudehe gisigaye gikurikizwa ngo umuntu yishyure mutuelle ntacyo yahinduye ku mikorere mibi yavugwagwa mu bwisungane mu kwivuza ,RSSB yavugaga ko ije gukosora ,Please mushake indi nzira kuko iyi iradindiza abaturage mu kwivuza.Muzirikane ko amagara aseseka natyorwe


text:
Ubwo hizihizwaga intwari z’igihugu ku nshuro ya 19 kuri uyu wa mbere Gashyantare 2013, Perezida Paul Kagame yashyize indabo ku mva zishyinguyemo intwari.
Ahagana saa tanu n’igice za mu gitondo ni bwo Perezida Kagame yari ageze ku irimbi rishyinguyemo intwari i Remera mu Mujyi wa Kigali. Nyuma yo kurimba indirimbo yubahiriza igihugu yashyize indabo ku mva, hakurikiraho indirimbo zo guha icyubahiro intwari z’u Rwanda zashyinguwe mu irimbi ry’intwari.
Muri uyu mwaka insanganyamatsiko y’umunsi w’intwari igira iti “Ubutwari ni ishingiro ry’agaciro n’amajyambere.”
Nyuma y’uyu muhango Minisititi Mitari Protais w’umuco na siporo yabwiye abanyamakuru ko gutera imbere bisaba ko uba ufite igikorwa cy’indashyikirwa ari na byo intwari zishyinguye i Remera zakoze, absaba Abanyarwanda gukora bazirikana ubutwari. Ati “Abanyarwanda bose baharanire kugira ubutwari mu byo bakora.”
Irimbi ry’intwari rishyinguyemo intwari ziri mu byiciro bitatu, Imena , Imanzi n’Ingenzi.
Mu Mena hashyinguye Bizimana Sylvestre, Mujawamariya Chantal, Mukambaraga Beatrice,Niyitegeka Felicite,Uwiringiyimana Agathe, Rwagasana Michel, Umwami Mutara wa III Rudahigwa.
Mu Manzi hashyinguye Maj Gen Fred Gisa Rwigema n’umusirikare utazwi.
Intwari z’u Rwanda kandi zazikirikanwe mu gihugu hose, mu birori byabereye ku rwego rwa buri mudugudu. Ni umunsi wabaye ukurikira ibiganiro byagiye bikorwa ahantu hatandukanye, Abanyarwanda cyane cyane urubyiruko basobanurirwa ubutwari n’ibyo intwari z’u Rwanda zakoze.


text:
Umugabo yataye umugore n’abana ajya kwibera mu giti cy’imyembe yamazemo imyaka 3
Umugabo witwa Gilbert Sanchez utuye mu gace ka Agusan del Sur muri Philippines,yataye umugore we n’abana be babiri ajya kuba mu giti cy’imyembe,yamazemo imyaka 3 atamanuka hasi.
Ubuyobozi bw’agace uyu mugabo atuyemo bwamaze iminsi bushaka uburyo bwamukura muri iki giti akagaruka mu rugo kwita ku muryango we,gusa batinya ko ashobora kubica cyane ko batekerezaga ko afite inkota ndende,ku buryo amanutse ashobora kuyibatera.
Mama wa Gilbert yatekereje ko yarwaye mu mutwe cyangwa se yagize ikibazo cy’ihungabana kubera ko yakubiswe imbunda mu mutwe n’abagizi ba nabi mu mwaka wa 2014, bigatuma ajya gutura muri iki giti mu rwego rwo kwihisha.
Buri munsi mama we yamushyiraga ibyo kurya ndetse uyu mugabo yashatse umugozi yashyiragaho ibiryo kugira ngo bimugereho atabanje kumanuka hasi.
Uyu mugabo ufite abana 2 n’abavandimwe 7, yabakuye umutima ndetse bahoraga bahangayikishijwe n’uko inkubi y’umuyaga ishobora gutera mu gace,iki giti kikavunika akitura ahasi agapfa.
Ubwo Gilbert yakurwaga muri iki giti n’abatabazi nyuma y’imyaka 3,benshi bamuhaye urw’amenyo ndetse bahakana ko atamaze mu giti cy’imyembe imyaka 3 ari hejuru,bavuga ko yacungaga mu gihe nta muntu uri kumureba akamanuka hasi.